**ΔΙΑΚΗΡΥΞΗ ΑΝΟΙΧΤΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ**

 **ΕΠΙΛΟΓΗΣ ΑΝΑΔΟΧΟΥ για την ανάθεση εργασιών βελτίωσης του ΧΩΡΟΥ ΑΘΛΗΣΗΣ ΣΤΟ ΚΥΤ ΦΥΛΑΚΙΟΥ ΟΡΕΣΤΙΑΔΑΣ ΕΒΡΟΥ**

**(με την Ανθεκτική υποδομή – Εξομάλυνση/προστασία πρανών** **, Τοποθέτηση ειδικού αθλητικού τάπητα**  **και Τοποθέτηση περιμετρικού διχτιού)**

**στο πλαίσιο υλοποίησης του Προγράμματος «Provision of Recreation Activities for Refugee and Migrant Children in Fylakio »,**

**με τη χρηματοδότηση της Ευρωπαϊκής Επιτροπής μέσω της UNICEF.**

**Ταχ. Δ/νση: Ιουστινιανού 11**

**Ταχ. Κώδικας: 54631**

**Πληροφορίες: Αναστασία Παπαδοπούλου**

**Τηλέφωνο: 2310 271726**

**FAX: 2310 526150**

**Email: arsisquotations@gmail.com**

**URL: www.arsis.gr**

 **Θεσσαλονίκη, 16/7/2021**

 **Αρ. Πρωτ: 12938/16-7-2021**

**ΘΕΜΑ**: Προκήρυξη ανοιχτού μειοδοτικού διαγωνισμού σε ευρώ επιλογής αναδόχου για τις εργασίες  **βελτίωσης του ΧΩΡΟΥ ΑΘΛΗΣΗΣ ΣΤΟ ΚΥΤ ΦΥΛΑΚΙΟΥ ΟΡΕΣΤΙΑΔΑΣ ΕΒΡΟΥ**

**(με την Α. Ανθεκτική υποδομή – Εξομάλυνση/προστασία πρανών Β. Τοποθέτηση ειδικού αθλητικού τάπητα Γ. Τοποθέτηση περιμετρικού διχτιού)** με κριτήριο κατακύρωσης τη χαμηλότερη τιμή, στο πλαίσιο του Προγράμματος **Provision of Recreation Activities for Refugee and Migrant Children in Fylakio** που υλοποιείται από την αστική εταιρεία μη κερδοσκοπικού χαρακτήρα με την επωνυμία «ΑΡΣΙΣ – Κοινωνική Οργάνωση Υποστήριξης Νέων» και χρηματοδοτείται από την UNICEF.

|  |  |
| --- | --- |
| **Κριτήριο κατακύρωσης** | **Ημερομηνία δημοσίευσης στην ιστοσελίδα της οργάνωσης και στον ημερήσιο τύπο** |
| Χαμηλότερη τιμή | 19/7/2021 |

Προϋπολογισθείσα δαπάνη για το σύνολο των εργασιών :

 **Τριάντα εννιά χιλιάδες εκατόν πενήντα πέντε ευρώ (39.155€) μη συμπεριλαμβανομένου ΦΠΑ και σαράντα οκτώ χιλιάδων πεντακοσίων πενήντα δύο ευρώ 48.552 συμπεριλαμβανομένου του αναλογούντος ΦΠΑ 24%.**

**Αριθμός Διακήρυξης**

**ΓΕΝΙΚΕΣ ΠΛΗΡΟΦΟΡΙΕΣ**

|  |  |
| --- | --- |
| ΑΝΑΘΕΤΟΥΣΑ ΟΡΓΑΝΩΣΗ | ΑΡΣΙΣ – ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ |
| ΤΙΤΛΟΣ ΕΡΓΟΥ | **Εργασίες βελτίωσης του ΧΩΡΟΥ ΑΘΛΗΣΗΣ ΣΤΟ ΚΥΤ ΦΥΛΑΚΙΟΥ ΟΡΕΣΤΙΑΔΑΣ ΕΒΡΟΥ** **( με την Α. Ανθεκτική υποδομή – Εξομάλυνση/προστασία πρανών** **Β. Τοποθέτηση ειδικού αθλητικού τάπητα**  **Γ. Τοποθέτηση περιμετρικού διχτυού)** |
| ΦΟΡΕΑΣ ΓΙΑ ΤΟΝ ΟΠΟΙΟ ΠΡΟΟΡΙΖΕΤΑΙ ΤΟ ΕΡΓΟ | ΑΡΣΙΣ – ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ |
| ΤΟΠΟΣ ΥΛΟΠΟΙΗΣΗΣ ΤΟΥ ΕΡΓΟΥ | ΚΥΤ ΦΥΛΑΚΙΟ Ορεστιάδα  |
| ΕΙΔΟΣ ΔΙΑΔΙΚΑΣΙΑΣ | Ανοικτός μειοδοτικός διαγωνισμός |
| ΚΡΙΤΗΡΙΟ ΑΞΙΟΛΟΓΗΣΗΣ | Χαμηλότερη τιμή |
| ΤΕΧΝΙΚΕΣ ΠΡΟΔΙΑΓΡΑΦΕΣ | ΝΑΙ |
| ΠΡΟΥΠΟΛΟΓΙΣΜΟΣ | Ο προϋπολογισμός της παρεχόμενης υπηρεσίας είναι 39.155€ χωρίς ΦΠΑ και 48.552 € συμπεριλαμβανομένου του αναλογούντος ΦΠΑ 24~~%~~  |
| ΧΡΗΜΑΤΟΔΟΤΗΣΗ ΕΡΓΟΥ | Το έργο χρηματοδοτείται από τη  UNICEF. |
| ΔΙΑΡΚΕΙΑ ΕΡΓΟΥ  | 6/8/2021-30/9/2021  |
| ΤΟΠΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ | Τα γραφεία της οργάνωσης στην οδό Ιουστινιανού αριθ. 11 στη Θεσσαλονίκη |
| ΗΜΕΡΟΜΗΝΙΑ ΔΗΜΟΣΙΕΥΣΗΣ ΣΤΟΝ ΗΜΕΡΗΣΙΟ ΤΥΠΟ | 19/07/2021 |
| ΗΜΕΡΟΜΗΝΙΑ ΕΝΑΡΞΗΣ ΥΠΟΒΟΛΗΣ ΠΡΟΣΦΟΡΩΝ | 19/07/2021 |
| ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ |  2/8/2021 ώρα 12:00 |
| ΤΟΠΟΣ ΚΑΤΑΘΕΣΗΣ ΠΡΟΣΦΟΡΩΝ | Τα γραφεία της οργάνωσης στην οδό Ιουστινιανού αριθ. 11 |
| ΠΡΟΘΕΣΜΙΑ ΓΙΑ ΤΗΝ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ | 28/7/2021 ώρα 17:00 |
| ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ (ΦΑΚΕΛΟΥ ΔΙΚΑΙΟΛΟΓΗΤΙΚΩΝ ΚΑΙ ΤΕΧΝΙΚΩΝ ΠΡΟΣΦΟΡΩΝ) | 2/8/2021 ώρα 14:00 |
| ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΟΙΚΟΝΟΜΙΚΩΝ ΠΡΟΣΦΟΡΩΝ  | 2/8/2021 ώρα 15:00 |
| ΧΡΟΝΟΣ ΙΣΧΥΟΣ ΥΠΟΒΛΗΘΕΙΣΩΝ ΠΡΟΣΦΟΡΩΝ | Από την υποβολή τους μέχρι και 31/12/2021  |

Έχοντας υπόψη:

1. Τον Κώδικα Προμηθειών της ΑΡΣΙΣ.
2. Τον Κώδικα Δεοντολογίας Προμηθευτών της ΑΡΣΙΣ, που είναι αναρτημένος στο site της Οργάνωσης
3. Την απόφαση των Νομίμων εκπροσώπων της ΑΡΣΙΣ για την διενέργεια Ανοικτού Μειοδοτικού Διαγωνισμού για την ανάδειξη αναδόχου για τις **εργασίες βελτίωσης του ΧΩΡΟΥ ΑΘΛΗΣΗΣ ΣΤΟ ΚΥΤ ΦΥΛΑΚΙΟΥ ΟΡΕΣΤΙΑΔΑΣ ΕΒΡΟΥ ( με την Α. Ανθεκτική υποδομή – Εξομάλυνση/προστασία πρανών** **Β. Τοποθέτηση ειδικού αθλητικού τάπητα**  **Γ. Τοποθέτηση περιμετρικού διχτιού)**, τον ορισμό της Επιτροπής Διενέργειας Διαγωνισμού και τον ορισμό Επιτροπής Τεχνικής Αξιολόγησης.
4. Το Συμφωνητικό Συνεργασίας μεταξύ της ΑΡΣΙΣ και της Unicef

**ΠΡΟΚΗΡΥΣΣΟΥΜΕ**

Ανοικτό Μειοδοτικό Διαγωνισμό με κριτήριο κατακύρωσης την χαμηλότερη τιμή, με υποβολή προσφορών σε σφραγισμένους φακέλους, με αντικείμενο την ανάδειξη αναδόχου για την υλοποίηση του έργου  **βελτίωσης του ΧΩΡΟΥ ΑΘΛΗΣΗΣ ΣΤΟ ΚΥΤ ΦΥΛΑΚΙΟΥ ΟΡΕΣΤΙΑΔΑΣ ΕΒΡΟΥ (με την Α. Ανθεκτική υποδομή – Εξομάλυνση/προστασία πρανών** **Β. Τοποθέτηση ειδικού αθλητικού τάπητα**  **Γ. Τοποθέτηση περιμετρικού διχτιού**).

Η υποβολή προσφοράς για το **σύνολο των υπηρεσιών είναι υποχρεωτική** και οι προσφορές που υποβάλλονται και δεν καλύπτουν πλήρως όλες τις απαιτούμενες υπηρεσίες θα απορρίπτονται ως απαράδεκτες. Επίσης, υποβληθείσες προσφορές που υπερβαίνουν την προϋπολογισθείσα δαπάνη θα απορρίπτονται ως απαράδεκτες.

2. Ο διαγωνισμός θα διενεργηθεί ύστερα από προθεσμία 12 ημερών από την ημερομηνία δημοσίευσης (συμπεριλαμβανομένης αυτής) της παρούσης διακήρυξης στην ιστοσελίδα της ΑΡΣΙΣ και περίληψης αυτής σε μία ημερήσια εφημερίδα πανελλήνιας κυκλοφορίας.

3. ΤΟΠΟΣ – ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

|  |  |  |  |
| --- | --- | --- | --- |
| **ΤΟΠΟΣ ΥΠΟΒΟΛΗΣ ΠΡΟΣΦΟΡΩΝ** | **ΚΑΤΑΛΗΚΤΙΚΗ ΗΜΕΡΟΜΗΝΙΑ** | **ΗΜΕΡΑ** | **ΩΡΑ** |
| Τα γραφεία της οργάνωσης στην οδό Ιουστινιανού αριθ. 11 , στη Θεσσαλονίκη | 02/08/21 | Δευτέρα | 12:00 |

Προσφορές που κατατίθενται μετά την παραπάνω ημερομηνία και ώρα, είναι εκπρόθεσμες και επιστρέφονται από την Υπηρεσία που διενεργεί τον διαγωνισμό στους προσφέροντες χωρίς να αποσφραγιστούν.

4. Δικαίωμα συμμετοχής στο διαγωνισμό έχουν φυσικά ή νομικά πρόσωπα ή ενώσεις/κοινοπραξίες αυτών ή συνεταιρισμοί που πληρούν τους όρους που καθορίζονται στο άρθρο 7 της διακήρυξης. Αν ο Προσφέρων δεν παρίσταται αυτοπροσώπως, τότε ο εκπρόσωπός του υποχρεούται να προσκομίσει νόμιμη εξουσιοδότηση με την οποία του δίδεται η εντολή να καταθέσει την προσφορά κατά τα αναλυτικά αναφερόμενα στη διακήρυξη.

5. οι εργασίες θα πρέπει να έχουν ολοκληρωθεί μέχρι την 30/9/2021.

6. Κατά τα λοιπά ο διαγωνισμός θα γίνει σύμφωνα με τα τμήματα που επισυνάπτονται στην παρούσα και αποτελούν αναπόσπαστο μέρος αυτής

ΤΜΗΜΑ Α’ : «ΓΕΝΙΚΟΙ –ΕΙΔΙΚΟΙ ΟΡΟΙ»

ΤΜΗΜΑ Β’ : «ΤΕΧΝΙΚΕΣ ΠΡΟΔΙΑΓΡΑΦΕΣ – ΠΙΝΑΚΑΣ ΑΠΑΙΤΗΣΕΩΝ ΚΑΙ ΣΥΜΜΟΡΦΩΣΗΣ»

ΤΜΗΜΑ Γ’ : «ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ»

Οι νόμιμοι εκπρόσωποι

 Αικατερίνη Πούτου Νικόλαος Γαβαλάς

**ΠΙΝΑΚΑΣ ΠΕΡΙΕΧΟΜΕΝΩΝ**

[ΤΜΗΜΑ Α’ : ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ 7](#_Toc472527967)

[ΑΡΘΡΟ 1: ΠΡΟΟΙΜΙΟ 8](#_Toc472527968)

[ΑΡΘΡΟ 2: ΟΡΙΣΜΟΙ 8](#_Toc472527969)

[ΑΡΘΡΟ 3: ΝΟΜΙΚΟ ΠΛΑΙΣΙΟ ΚΑΙ ΓΕΝΙΚΕΣ ΑΡΧΕΣ 10](#_Toc472527970)

[3.1 ΙΣΧΥΟΥΣΑ ΝΟΜΟΘΕΣΙΑ 10](#_Toc472527971)

[3.2 ΕΝΣΤΑΣΕΙΣ 10](#_Toc472527972)

[ΑΡΘΡΟ 4: ΤΡΟΠΟΣ ΛΗΨΗΣ ΕΓΓΡΑΦΩΝ ΔΙΑΓΩΝΙΣΜΟΥ - ΠΑΡΟΧΗ ΔΙΕΥΚΡΙΝΙΣΕΩΝ 10](#_Toc472527973)

[ΑΡΘΡΟ 5: ΧΡΟΝΟΣ – ΤΟΠΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ 11](#_Toc472527974)

[ΑΡΘΡΟ 6: ΔΙΚΑΙΩΜΑ ΣΥΜΜΕΤΟΧΗΣ 11](#_Toc472527975)

[ΑΡΘΡΟ 7: ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ & ΚΑΤΑΚΥΡΩΣΗΣ 11](#_Toc472527976)

[7.1 ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΠΟΥ ΥΠΟΒΑΛΛΟΝΤΑΙ ΜΕ ΤΗΝ ΠΡΟΣΦΟΡΑ 12](#_Toc472527977)

[7.2 ΛΟΓΟΙ ΑΠΟΚΛΕΙΣΜΟΥ 19](#_Toc472527978)

[7.3 ΔΙΚΑΙΟΛΟΓΗΤΙΚΑ ΠΟΥ ΥΠΟΒΑΛΛΟΝΤΑΙ ΚΑΤΑ ΤΟ ΣΤΑΔΙΟ ΤΗΣ ΚΑΤΑΚΥΡΩΣΗΣ 20](#_Toc472527979)

[ΑΡΘΡΟ 8: ΧΡΟΝΟΣ ΙΣΧΥΟΣ ΠΡΟΣΦΟΡΩΝ 24](#_Toc472527980)

[ΑΡΘΡΟ 9: ΕΝΑΛΛΑΚΤΙΚΕΣ ΠΡΟΣΦΟΡΕΣ 24](#_Toc472527981)

[ΑΡΘΡΟ 10: ΤΡΟΠΟΣ ΣΥΝΤΑΞΗΣ ΠΡΟΣΦΟΡΩΝ 25](#_Toc472527982)

[ΑΡΘΡΟ 11: ΠΕΡΙΕΧΟΜΕΝΑ ΥΠΟΦΑΚΕΛΩΝ 25](#_Toc472527983)

[11.1 ΦΑΚΕΛΟΣ ΔΙΚΑΙΟΛΟΓΗΤΙΚΩΝ **Σφάλμα! Δεν έχει οριστεί σελιδοδείκτης.**](#_Toc472527984)

[11.2 ΦΑΚΕΛΟΣ ΤΕΧΝΙΚΗΣ ΠΡΟΣΦΟΡΑΣ **Σφάλμα! Δεν έχει οριστεί σελιδοδείκτης.**](#_Toc472527985)

[11.3 ΟΙΚΟΝΟΜΙΚΗ ΠΡΟΣΦΟΡΑ **Σφάλμα! Δεν έχει οριστεί σελιδοδείκτης.**](#_Toc472527986)

[ΑΡΘΡΟ 12: ΤΙΜΕΣ ΠΡΟΣΦΟΡΩΝ – ΝΟΜΙΣΜΑ 28](#_Toc472527987)

[ΑΡΘΡΟ 13: ΤΡΟΠΟΣ ΥΠΟΒΟΛΗΣ ΠΡΟΣΦΟΡΩΝ 29](#_Toc472527988)

[ΑΡΘΡΟ 14:ΑΠΟΣΦΡΑΓΙΣΗ & ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ 29](#_Toc472527989)

[ΑΡΘΡΟ 15: ΑΠΟΡΡΙΨΗ ΠΡΟΣΦΟΡΩΝ 32](#_Toc472527990)

[ΑΡΘΡΟ 16: ΚΑΤΑΚΥΡΩΣΗ ΤΟΥ ΔΙΑΓΩΝΙΣΜΟΥ 32](#_Toc472527991)

[ΑΡΘΡΟ 17: ΔΙΚΑΙΩΜΑ ΜΑΤΑΙΩΣΗΣ 33](#_Toc472527992)

[ΑΡΘΡΟ 18: ΚΑΤΑΡΤΙΣΗ ΚΑΙ ΥΠΟΓΡΑΦΗ ΣΥΜΒΑΣΗΣ ΥΛΟΠΟΙΗΣΗΣ ΤΟΥ ΕΡΓΟΥ 33](#_Toc472527993)

[ΑΡΘΡΟ 19:ΕΦΑΡΜΟΣΤΕΟ ΔΙΚΑΙΟ 34](#_Toc472527994)

[ΑΡΘΡΟ 20: ΠΑΡΑΔΟΣΗ – ΠΑΡΑΛΑΒΗ 34](#_Toc472527995)

[20.1 ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ 34](#_Toc472527996)

[20.2 ΜΕΤΑΘΕΣΗ ΧΡΟΝΟΔΙΑΓΡΑΜΜΑΤΟΣ 35](#_Toc472527997)

[ΑΡΘΡΟ 22: ΕΓΓΥΗΤΙΚΗ ΕΥΘΥΝΗ 35](#_Toc472528000)

[ΑΡΘΡΟ 23: ΤΡΟΠΟΠΟΙΗΣΗ ΣΥΜΒΑΣΗΣ 36](#_Toc472528001)

[ΑΡΘΡΟ 24: ΥΠΟΧΡΕΩΣΕΙΣ ΑΣΦΑΛΙΣΗΣ 36](#_Toc472528002)

[ΑΡΘΡΟ 25: ΕΜΠΙΣΤΕΥΤΙΚΟΤΗΤΑ 36](#_Toc472528003)

[ΑΡΘΡΟ 26: ΑΝΩΤΕΡΑ ΒΙΑ 36](#_Toc472528004)

[ΑΡΘΡΟ 27: ΚΥΡΩΣΕΙΣ - ΛΥΣΗ – ΚΑΤΑΓΓΕΛΙΑ ΤΗΣ ΣΥΜΒΑΣΗΣ – ΕΚΠΤΩΣΗ ΑΝΑΔΟΧΟΥ 37](#_Toc472528005)

[ΑΡΘΡΟ 28: ΓΕΝΙΚΗ ΕΠΙΦΥΛΑΞΗ 37](#_Toc472528006)

[ΤΜΗΜΑ Β’: 38](#_Toc472528007)

[ΤΕΧΝΙΚΕΣ ΠΡΟΔΙΑΓΡΑΦΕΣ – ΠΙΝΑΚΑΣ ΑΠΑΙΤΗΣΕΩΝ & ΣΥΜΜΟΡΦΩΣΗΣ 38](#_Toc472528008)

[1.1 ΑΝΤΙΚΕΙΜΕΝΟΥ ΤΟΥ ΕΡΓΟΥ 39](#_Toc472528009)

[1.2 ΤΕΧΝΙΚΕΣ ΠΡΟΔΙΑΓΡΑΦΕΣ- ΠΙΝΑΚΑΣ ΑΠΑΙΤΗΣΕΩΝ ΚΑΙ ΣΥΜΜΟΡΦΩΣΗΣ 39](#_Toc472528010)

[1. 39](#_Toc472528011)

[2. 39](#_Toc472528012)

[3 39](#_Toc472528013)

[4. 40](#_Toc472528014)

[ΤΜΗΜΑ Γ’: ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ 44](#_Toc472528015)

[ΠΡΟΣΦΟΡΑ 44](#_Toc472528016)

# ΤΜΗΜΑ Α’ : ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ

## ΑΡΘΡΟ 1: ΠΡΟΟΙΜΙΟ

Η ΑΡΣΙΣ - Κοινωνική Οργάνωση Υποστήριξης Νέων (στο εξής: η Αναθέτουσα Οργάνωση) προκηρύσσει ανοικτό μειοδοτικό διαγωνισμό σε Ευρώ με κριτήριο κατακύρωσης τη χαμηλότερη τιμή, με υποβολή των προσφορών σε σφραγισμένους φακέλους για την ανάδειξη αναδόχου για τη διενέργεια **εργασιών βελτίωσης του ΧΩΡΟΥ ΑΘΛΗΣΗΣ ΣΤΟ ΚΥΤ ΦΥΛΑΚΙΟΥ ΟΡΕΣΤΙΑΔΑΣ ΕΒΡΟΥ ( με την Α. Ανθεκτική υποδομή – Εξομάλυνση/προστασία πρανών** **Β. Τοποθέτηση ειδικού αθλητικού τάπητα**  **Γ. Τοποθέτηση περιμετρικού διχτιού)**. Η προϋπολογισθείσα δαπάνη ανέρχεται σε 39.155 **€ χωρίς ΦΠΑ και 48.552€ συμπεριλαμβανομένου του αναλογούντος ΦΠΑ 24%.**

Σκοπός του έργου είναι η ενίσχυση της ασφάλειας όσων θα χρησιμοποιούν το χώρο άθλησης, η βελτίωση του επιπέδου άθλησης με καλύτερο τεχνητό περιβάλλον και ποιοτικότερο εξοπλισμό, η ψυχαγωγία των νεαρών ατόμων για δραστηριότητες πέρα των αθλητικών και η αντοχή στον χρόνο της υποδομής του χώρου αθλοπαιδιών.

Ο χώρος άθλησης του ΚΥΤ Φυλακίου που δημιουργήθηκε το καλοκαίρι του 2020 είναι στην ουσία ένα διαμορφωμένο επίχωμα διαστάσεων περίπου 32 x 21 μέτρων, σχεδόν οριζόντιο με μικρή κατά μήκος κλίση 1,5 % και εγκάρσια 0,5% για την αποστράγγιση των ομβρίων. Λόγω του φυσικής κλίσης του εδάφους δημιουργήθηκαν πρανή, ιδιαίτερα στην βορειοδυτική πλευρά του χώρου, με ύψος επιχώματος περίπου 1,20 μ από το φυσικό έδαφος. Η επιφάνεια έχει επίστρωση με καλά συμπιεσμένο λατομικό λεπτόκοκκο υλικό, πάχους περίπου 15 εκ με εξαιρετική συνεκτική συμπεριφορά.

Στα μέσα των δύο μικρών πλευρών έχουν εγκατασταθεί μεταλλικές μπασκέτες ολυμπιακών προδιαγραφών. Σχεδόν στα ίδια σημεία δύναται να τοποθετούνται κινητά τέρματα ποδοσφαίρου προδιαγραφών 5 x 5, ενώ τέλος, στο κέντρο του χώρου άθλησης έχουν τοποθετηθεί υπόγεια οι βάσεις υποδοχείς των στύλων του φιλέ βόλεϊ με την δυνατότητα αφαίρεσης τους. Έχει γίνει διαγράμμιση στα πέρατα του χώρου άθλησης και στο γήπεδο του βόλεϊ. Το εξωτερικό διαγραμμισμένο ορθογώνιο έχει διαστάσεις περίπου 31 x 20 μ. Τέλος, υπάρχει περιμετρικά και έξω από τις γραμμές του γηπέδου, συστοιχία γαλβανισμένων στύλων πολλοί εκ των οποίων φέρουν προβολείς για φωτισμό του γηπέδου.

Με γνώμονα την βελτίωση του χώρου για ασφαλέστερο, πιο ψυχαγωγικό χρόνο παιχνιδιού και πιο ανθεκτικό στις φθορές και στις καιρικές συνθήκες κρίνονται απαραίτητα τα εξής:

**Α. Ανθεκτική υποδομή – Εξομάλυνση/προστασία πρανών.** Στη βόρεια πλευρά του γηπέδου για 5,50 μέτρα, μέχρι την περίφραξη της πτέρυγας, ο χώρος είναι αδιαμόρφωτος με πεταμένα μπάζα. Σκοπός η απομάκρυνση των μεγαλύτερων σε μέγεθος αδρανών υλικών, η επιπέδωση της επιφάνειας αυτής και η επίστρωσης της με φυτική γη κατάλληλη για ανάπτυξη χαμηλής βλάστησης τύπου γκαζόν.

**Β. Τοποθέτηση ειδικού αθλητικού τάπητα** σε όλο το εμβαδόν του χώρου, περίπου 650 τμ, ο οποίος θα έχει πολλαπλό ρόλο.

**Γ. Τοποθέτηση περιμετρικού διχτιού** σε 3 πλευρές του γηπέδου, την βόρειο ανατολική, την βόρειο δυτική και την νότιο δυτική, τουλάχιστον 4 μ σε ύψος.

Αναλυτικά, το αντικείμενο του έργου περιγράφεται στο τμήμα Β «ΤΕΧΝΙΚΕΣ ΠΡΟΔΙΑΓΡΑΦΕΣ – ΠΙΝΑΚΑΣ ΑΠΑΙΤΗΣΕΩΝ ΚΑΙ ΣΥΜΜΟΡΦΩΣΗΣ» της παρούσας.

## ΑΡΘΡΟ 2: ΟΡΙΣΜΟΙ

**Αναθέτουσα Οργάνωση**

Η οργάνωση μη κερδοσκοπικού χαρακτήρα με την επωνυμία «ΑΡΣΙΣ Κοινωνική Οργάνωση Υποστήριξη Νέων» που εδρεύει στην Αθήνα οδός Μαυρομματαίων 43, Αθήνα 104 34 και διατηρεί παράρτημα στη Θεσσαλονίκη, Λέοντος Σοφού 26 και Εγνατία , 546 25

**Υπηρεσία Διενέργειας Διαγωνισμού**

Η Αναθέτουσα Οργάνωση.

**Αρμόδιος Υπηρεσίας Διενέργειας**

Η Αναστασία Παπαδοπούλου που παρέχει σχετικές με το διαγωνισμό πληροφορίες (τηλέφωνο επικοινωνίας : 2310 271726 , όλες τις εργάσιμες ημέρες και ώρες.

**Διακήρυξη**

Η παρούσα διακήρυξη που αποτελείται από το Τμήμα Α: Γενικοί και Ειδικοί Όροι, το Τμήμα Β: Τεχνικές Προδιαγραφές – Πίνακας Απαιτήσεων και Συμμόρφωσης, το Τμήμα Γ: Υπόδειγμα Οικονομικής Προσφοράς.

**Έργο**

Η ανάδειξη αναδόχου για τη διενέργεια **εργασιών βελτίωσης του ΧΩΡΟΥ ΑΘΛΗΣΗΣ ΣΤΟ ΚΥΤ ΦΥΛΑΚΙΟΥ ΟΡΕΣΤΙΑΔΑΣ ΕΒΡΟΥ ( με την Α. Ανθεκτική υποδομή – Εξομάλυνση/προστασία πρανών** **Β. Τοποθέτηση ειδικού αθλητικού τάπητα**  **Γ. Τοποθέτηση περιμετρικού διχτιού)** στο πλαίσιο του Προγράμματος **«Provision of Recreation Activities for Refugee and Migrant Children in Fylakio»** το οποίο υλοποιείται από την αστική εταιρεία μη κερδοσκοπικού χαρακτήρα με την επωνυμία «ΑΡΣΙΣ – Κοινωνική Οργάνωση Υποστήριξης Νέων» και χρηματοδοτείται από τηνUNICEF.

**Επιτροπή Διενέργειας Διαγωνισμού**

Το συλλογικό όργανο της Αναθέτουσας Οργάνωσης που είναι αρμόδιο για την αποσφράγιση και την τυπική αξιολόγηση των προσφορών και έχει συγκροτηθεί ειδικά για το σκοπό αυτό.

**Επιτροπή Τεχνικής Αξιολόγησης**

Το συλλογικό όργανο της Αναθέτουσας Οργάνωσης που είναι αρμόδιο για την τεχνική αξιολόγηση των προσφορών και έχει συγκροτηθεί ειδικά για το σκοπό αυτό.

**Προσφέρων**

Οποιοδήποτε φυσικό ή νομικό πρόσωπο ή ομάδα προσώπων συμμετέχει στο διαγωνισμό και υποβάλλει προσφορά με σκοπό τη σύναψη Σύμβασης με την Αναθέτουσα Οργάνωση.

**Εκπρόσωπος**

Ο υπογράφων την προσφορά -στην περίπτωση που αυτή δεν υπογράφεται από τον ίδιο τον Προσφέροντα- που μπορεί να είναι ο νόμιμος εκπρόσωπος του Προσφέροντα, ή πρόσωπο εξουσιοδοτημένο από τον Προσφέροντα ή τον νόμιμο εκπρόσωπό του, ή, σε περίπτωση ένωσης προσώπων, πρόσωπο εξουσιοδοτημένο από όλα τα μέλη της ένωσης.

**Αντίκλητος**

Το πρόσωπο που ο Προσφέρων με δήλωσή του, στην οποία περιλαμβάνονται τα πλήρη στοιχεία του προσώπου (ονοματεπώνυμο, ταχυδρομική διεύθυνση, αριθμός τηλεφώνου, fax κ.λπ.), ορίζει σαν υπεύθυνο για τις ενδεχόμενες ανάγκες επικοινωνίας της Αναθέτουσας Οργάνωσης με τον Προσφέροντα.

**Ανάδοχος**

Ο Προσφέρων που θα επιλεγεί και θα συνάψει Σύμβαση με την Αναθέτουσα Οργάνωση, σύμφωνα με τον τρόπο και τη διαδικασία που περιγράφονται στο παρόν τεύχος.

**Κατακύρωση**

Η απόφαση της Αναθέτουσας Οργάνωσης με την οποία κατακυρώνεται η υλοποίηση του έργου στον Ανάδοχο.

**Σύμβαση**

Η έγγραφη συμφωνία μεταξύ της Αναθέτουσας Οργάνωσης και του Αναδόχου, η οποία καταρτίζεται μετά την ανακοίνωση της Κατακύρωσης.

**Προϋπολογισμός**

Η εκτιμώμενη από την Αναθέτουσα Οργάνωση ως πιθανή δαπάνη για την υλοποίηση του προκηρυσσόμενου Έργου.

**Συμβατικό Τίμημα**

Η τιμή προσφοράς στην οποία θα κατακυρωθεί το Έργο.

**Επιτροπή Παρακολούθησης και Παραλαβής**

Συλλογικό όργανο της Αναθέτουσας Οργάνωσης, που έχει την ευθύνη για την επίβλεψη της εκτέλεσης της Σύμβασης από τον Ανάδοχο και την παραλαβή των Παραδοτέων του Έργου.

## ΑΡΘΡΟ 3: ΝΟΜΙΚΟ ΠΛΑΙΣΙΟ ΚΑΙ ΓΕΝΙΚΕΣ ΑΡΧΕΣ

### 3.1 ΙΣΧΥΟΥΣΑ ΝΟΜΟΘΕΣΙΑ

Ο διαγωνισμός διέπεται από τις διατάξεις που αναφέρονται στο προοίμιο της απόφασης της Αναθέτουσας Οργάνωσης για την προκήρυξή του.

### 3.2 ΕΝΣΤΑΣΕΙΣ

Ενστάσεις κατά πράξεων και αποφάσεων της Αναθέτουσας Οργάνωσης και των υπηρεσιών της ασκούνται από τους προσφέροντες για οιοδήποτε λόγο (διαδικαστικό ή ουσίας) εντός 24 ωρών από τη γνώση εκάστης προσβαλλομένης πράξης. Η άσκηση των ενστάσεων θα γίνεται αποκλειστικά με αποστολή μέσω φαξ ή ηλεκτρονικού ταχυδρομείου, ενώ το αποδεικτικό αποστολής της ένστασης με τους συγκεκριμένους τρόπους αποτελεί επιβεβαίωση της νομότυπης και εμπρόθεσμης άσκησης της ενστάσεως. Η προθεσμία άσκησης της ένστασης δεν αναστέλλει σε καμία περίπτωση οιοδήποτε στάδιο της διαδικασίας του διαγωνισμού, και η Αναθέτουσα Αρχή δύναται να προχωρήσει κανονικά στην κατακύρωση της προμήθειας, δυνάμει των αιτιολογημένων αποφάσεων των αρμοδίων οργάνων της.

## ΑΡΘΡΟ 4: ΤΡΟΠΟΣ ΛΗΨΗΣ ΕΓΓΡΑΦΩΝ ΔΙΑΓΩΝΙΣΜΟΥ - ΠΑΡΟΧΗ ΔΙΕΥΚΡΙΝΙΣΕΩΝ

Α. Οι ενδιαφερόμενοι μπορούν να παραλαμβάνουν τη Διακήρυξη από τα γραφεία της ΑΡΣΙΣ - Κοινωνική Οργάνωση Υποστήριξης Νέων στη Θεσσαλονίκη, Ιουστινιανού αριθ. 11 , Δευτέρα έως Παρασκευή 10:00-17:00 και μέχρι την καταληκτική ημέρα και ώρα υποβολής των προσφορών. Προς διευκόλυνση των ενδιαφερομένων, το πλήρες κείμενο της διακήρυξης διατίθεται και σε ηλεκτρονική μορφή από την ιστοσελίδα της Αναθέτουσας Οργάνωσης (www.arsis.gr).

Σε περίπτωση που οι παραλήπτες της Διακήρυξης διαπιστώσουν ότι το παραληφθέν αντίγραφο δεν είναι πλήρες, σύμφωνα με τον πίνακα περιεχομένων και τον αριθμό σελίδων, δικαιούνται να ζητήσουν στην Υπηρεσία Διενέργειας, νέο πλήρες αντίγραφο. Ενστάσεις κατά της νομιμότητας του διαγωνισμού με το αιτιολογικό της μη πληρότητας του παραληφθέντος αντιγράφου της Διακήρυξης, θα απορρίπτονται ως απαράδεκτες.

Β. Οι ενδιαφερόμενοι μπορούν να ζητήσουν εγγράφως, από την Υπηρεσία Διενέργειας, συμπληρωματικές πληροφορίες ή διευκρινίσεις για το περιεχόμενο της παρούσας Διακήρυξης μέχρι την 28/07/2021 ώρα 17:00.

Η Αναθέτουσα Οργάνωση θα δώσει έγκαιρα, πριν την ημερομηνία διενέργειας του διαγωνισμού, διευκρινίσεις σε όλα τα ερωτήματα που θα υποβληθούν εγγράφως εντός του προαναφερθέντος διαστήματος. Αιτήματα παροχής διευκρινίσεων που υποβάλλονται εκτός της ανωτέρω προθεσμίας δεν εξετάζονται. Κανένας υποψήφιος δεν μπορεί σε οποιαδήποτε περίπτωση να επικαλεσθεί προφορικές απαντήσεις εκ μέρους του Αναθέτουσας Οργάνωσης.

## ΑΡΘΡΟ 5: ΧΡΟΝΟΣ – ΤΟΠΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

Α. Οι υποψήφιοι Ανάδοχοι πρέπει να υποβάλουν τις προσφορές τους, σύμφωνα με τα οριζόμενα στην παρούσα Διακήρυξη το αργότερο μέχρι τις 02/08/2021 και ώρα 12:00, στα γραφεία της Αναθέτουσας Οργάνωσης στη Θεσσαλονίκη (Ιουστινιανού αριθ. 11). Προσφορές που θα κατατεθούν μετά την παραπάνω ημερομηνία και ώρα, δεν αποσφραγίζονται αλλά επιστρέφονται ως εκπρόθεσμες.

Β. Ο διαγωνισμός θα διενεργηθεί στα γραφεία της Αναθέτουσας Οργάνωσης, την 2/8/2021 και ώρα 14:00 (αποσφράγιση φακέλου δικαιολογητικών και τεχνικών προσφορών) και την 2/8/2021 και ώρα 15:00 (αποσφράγιση φακέλου οικονομικών προσφορών).

## ΑΡΘΡΟ 6: ΔΙΚΑΙΩΜΑ ΣΥΜΜΕΤΟΧΗΣ

Α. *Αποκλεισμός από τη Συμμετοχή*:

Δεν έχουν δικαίωμα συμμετοχής στο Διαγωνισμό:

* Όσοι δεν πληρούν τα ανωτέρω Δικαιώματα Συμμετοχής.
* Όσοι έχουν κηρυχθεί με αμετάκλητη απόφαση έκπτωτοι από σύμβαση προμηθειών ή υπηρεσιών του δημόσιου τομέα.
* Όσοι υποψήφιοι Ανάδοχοι εμπίπτουν στις κατηγορίες που αναφέρονται στο Άρθρο 45 της Κοινοτικής Οδηγίας 18/2004, ήτοι υπάρχει εις βάρος των νόμιμων εκπροσώπων τους αμετάκλητη καταδικαστική απόφαση για έναν ή περισσότερους από τους κατωτέρω λόγους:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης - πλαίσιο 2008/841/ ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ. 42), και τα εγκλήματα του άρθρου 187 του Ποινικού Κώδικα (εγκληματική οργάνωση),

 β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης - πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και, όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής - μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

 γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. **2960/2001**, Α` 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. **4689/2020** (Α` 103),

 δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης - πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. **4689/2020** (Α` 103),

 ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. **4557/2018** (Α` 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

Β. Όσοι έχουν καταδικαστεί για αδίκημα που αφορά στην επαγγελματική διαγωγή τους βάσει αμετάκλητης απόφασης ή έχουν διαπράξει σοβαρό επαγγελματικό παράπτωμα συναφές με το αντικείμενο του διαγωνισμού ή σε σχέση με την επαγγελματική τους ιδιότητα.

* Τους έχει επιβληθεί ποινή αποκλεισμού από διαγωνισμούς. Εάν η ποινή αποκλεισμού επιβλήθηκε για ορισμένο χρόνο, το στοιχείο αυτό λαμβάνεται υπόψη για την απόρριψη της προσφοράς, μόνο για το χρονικό αυτό διάστημα.
* Είναι ένοχοι υποβολής σοβαρών ψευδών δηλώσεων κατά την παροχή των πληροφοριών ή δεν έχει παράσχει τις πληροφορίες αυτές.
* Φυσικά ή νομικά πρόσωπα της αλλοδαπής ή ενώσεις ή κοινοπραξίες αυτών που υποβάλλουν κοινή προσφορά κι έχουν προβεί σε ίδιες ή αντίστοιχες πράξεις ή παραλείψεις, έχουν υποπέσει στα ίδια ή αντίστοιχα παραπτώματα ή έχουν αντίστοιχες με τις παραπάνω κυρώσεις, αποκλείονται από τη διαδικασία ανάθεσης.
* Επισημαίνεται ότι σε περίπτωση υποβολής κοινής προσφοράς, οι παραπάνω λόγοι αποκλεισμού ισχύουν για καθέναν από τους συμμετέχοντες στην κοινή προσφορά. Εάν συντρέχει λόγος αποκλεισμού έστω και για έναν μόνο συμμετέχοντα σε κοινή προσφορά, η υποβληθείσα κοινή προσφορά αποκλείεται από το διαγωνισμό.

## ΑΡΘΡΟ 7: ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ & ΚΑΤΑΚΥΡΩΣΗΣ

### 7.1 ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΠΟΥ ΥΠΟΒΑΛΛΟΝΤΑΙ ΜΕ ΤΗΝ ΠΡΟΣΦΟΡΑ

### Οι Προσφέροντες, οφείλουν, μαζί με την προσφορά, να καταθέσουν υποχρεωτικά τα παρακάτω δικαιολογητικά:

**Α. Εγγύηση συμμετοχής**

**Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής,** **το ύψος της οποίας καθορίζεται στα έγγραφα της σύμβασης σε συγκεκριμένο χρηματικό ποσό, αριθμητικώς και ολογράφως σε ευρώ, και δεν μπορεί να υπερβαίνει το δύο τοις εκατό (2%) της εκτιμώμενης αξίας της σύμβασης, μη συνυπολογιζόμενων των δικαιωμάτων προαίρεσης και παράτασης της σύμβασης, με στρογγυλοποίηση στο δεύτερο δεκαδικό ψηφίο.**

**Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.**

 Η εγγύηση συμμετοχής πρέπει να ισχύει για τριάντα (30) ημέρες τουλάχιστον μετά από τη λήξη του χρόνου ισχύος της προσφοράς που καθορίζουν τα έγγραφα της σύμβασης. Η αναθέτουσα αρχή μπορεί, πριν από τη λήξη της προσφοράς, να ζητά από τον προσφέροντα να παρατείνει, πριν από τη λήξη τους, τη διάρκεια ισχύος της προσφοράς και της εγγύησης συμμετοχής.

Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

 Η εγγύηση συμμετοχής επιστρέφεται, με την επιφύλαξη της παρ. 2, στους λοιπούς προσφέροντες μετά από:

 αα) την άπρακτη πάροδο της προθεσμίας άσκησης ενδικοφανούς προσφυγής ή την έκδοση απόφασης επί ασκηθείσας προσφυγής κατά της απόφασης κατακύρωσης,

 ββ) την άπρακτη πάροδο της προθεσμίας άσκησης ενδίκων βοηθημάτων προσωρινής δικαστικής προστασίας ή την έκδοση απόφασης επ` αυτών,

**Β. Υπεύθυνη δήλωση** της παρ. 4 του άρθρου 8 του Ν. 1599/1986 (Α'75), όπως εκάστοτε ισχύει, υπογεγραμμένη **με θεώρηση γνησίου υπογραφής** από αρμόδια αρχή, (ή μέσω του gov.gr) στην οποία:

Να αναγράφονται τα στοιχεία του εν θέματι διαγωνισμού, στον οποίο συμμετέχει.

Ο υποψήφιος Ανάδοχος να δηλώνει ότι μέχρι και την ημέρα υποβολής της προσφοράς του:

Δεν έχει καταδικαστεί με αμετάκλητη καταδικαστική απόφαση για:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης - πλαίσιο 2008/841/ ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ. 42), και τα εγκλήματα του άρθρου 187 του Ποινικού Κώδικα (εγκληματική οργάνωση),

 β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης - πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και, όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής - μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

 γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. **2960/2001**, Α` 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. **4689/2020** (Α` 103),

 δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης - πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. **4689/2020** (Α` 103),

 ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. **4557/2018** (Α` 139), στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

Δεν τελεί υπό πτώχευση, εκκαθάριση, παύση εργασιών, αναγκαστική διαχείριση, πτωχευτικό συμβιβασμό, συνδιαλλαγή, προ-πτωχευτική διαδικασία εξυγίανσης ή άλλη ανάλογη κατάσταση (σε περίπτωση αλλοδαπών νομικών προσώπων) και επίσης ότι δεν έχει κινηθεί εναντίον του διαδικασία κήρυξης σε πτώχευση, εκκαθάριση, αναγκαστική διαχείριση, πτωχευτικό συμβιβασμό, συνδιαλλαγή, προ- πτωχευτική διαδικασία, εξυγίανση ή άλλη ανάλογη διαδικασία (σε περίπτωση αλλοδαπών νομικών προσώπων).

Δεν τελεί υπό κοινή εκκαθάριση του Κ.Ν. 2190/1920, όπως εκάστοτε ισχύει, ή άλλη ανάλογη κατάσταση (μόνο για αλλοδαπά νομικά πρόσωπα) και επίσης, ότι δεν τελεί υπό διαδικασία έκδοσης απόφασης κοινής εκκαθάρισης των ανωτέρω νομοθετημάτων ή υπό άλλη ανάλογη κατάσταση (μόνο για αλλοδαπά νομικά πρόσωπα).

Είναι φορολογικά και ασφαλιστικά ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής), αναφέροντας παράλληλα όλους τους φορείς στους οποίους είναι υποχρεωμένος να καταβάλλει εισφορές (κύριας και επικουρικής ασφάλισης) και ως προς τις φορολογικές υποχρεώσεις του,

Είναι εγγεγραμμένος στο οικείο Επιμελητήριο/επαγγελματικό μητρώο ή στα μητρώα του οικείου Επιμελητηρίου ή σε ισοδύναμες επαγγελματικές οργανώσεις ή ότι έχει προβεί σε έναρξη επιτηδεύματος (για τα φυσικά πρόσωπα) **και δραστηριοποιείται στην παροχή υπηρεσιών σχετικών με το διαγωνισμό.** Τα αλλοδαπά φυσικά ή νομικά πρόσωπα δηλώνουν ότι είναι εγγεγραμμένα στα Μητρώα του οικείου επιμελητηρίου ή σε ισοδύναμες επαγγελματικές οργανώσεις της χώρας εγκατάστασής τους και το ειδικό τους επάγγελμα.

**Προκειμένου για νομικά πρόσωπα**, ότι η εταιρεία έχει νομότυπα και σύμφωνα με τις προβλέψεις του καταστατικού της αποφασίσει να συμμετάσχει στον εν θέματι διαγωνισμό και να υπογράψει τη σχετική σύμβαση με την Αναθέτουσα Οργάνωση εφόσον ανακηρυχθεί οριστική ανάδοχος.

 Προκειμένου για συνεταιρισμούς ότι ο συνεταιρισμός λειτουργεί νόμιμα .

Δεν έχει διαπράξει σοβαρό επαγγελματικό παράπτωμα συναφές με το αντικείμενο του διαγωνισμού ή σε σχέση με την επαγγελματική του ιδιότητα ( προκειμένου για νομικά πρόσωπα για τον νόμιμο εκπρόσωπο αυτών).

Δεν έχει αποκλεισθεί από διαγωνισμούς του Δημοσίου, δεν έχει κηρυχθεί έκπτωτος και είναι συνεπής στην εκπλήρωση των συμβατικών του υποχρεώσεων, όσο και των υποχρεώσεών του προς τις Υπηρεσίες του Δημοσίου Τομέα.

Δεν έχει κριθεί ποτέ από αρμόδιο όργανο ένοχος ψευδών δηλώσεων, κατά την παροχή πληροφοριών που του ζητήθηκε από τις Αναθέτουσες Αρχές σχετικά με την ανταπόκρισή του σε κριτήρια ποιοτικής επιλογής του.

Δεν τελεί υπό κατάσταση σύγκρουσης συμφερόντων και ούτε θα υποβάλει στο μέλλον προσφορά σε διαγωνισμό που μπορεί να τον οδηγήσει σε κατάσταση σύγκρουσης συμφερόντων με βάση το άρθρο 94 του Κανονισμού 1605/2002 του Συμβουλίου, για παράδειγμα:

Δεν έχει υποβάλει προσφορά σε έργο που ανήκει σε πρόγραμμα, στο οποίο ο προσφέρων έχει συμμετάσχει άμεσα ή έμμεσα στη διαδικασία ex ante ενδιάμεσης ή τελικής αξιολόγησης,

Δεν έχει υποβάλει προσφορά σε έργο στο οποίο έχει συμμετάσχει άμεσα ή έμμεσα στην διαδικασία σύνταξης των σχετικών τεχνικών προδιαγραφών.

Έλαβε σαφή γνώση του εύρους, του αντικειμένου του έργου, τόσο ποσοτικά όσο και ποιοτικά.

Συνέταξε την προσφορά σύμφωνα με τους όρους της παρούσας διακήρυξης, των οποίων έλαβε γνώση **και τους οποίους αποδέχεται ρητά και ανεπιφύλακτα** και ότι τα στοιχεία που αναφέρονται στην προσφορά του είναι ακριβή.

Παραιτείται από κάθε δικαίωμα αποζημίωσής του που θα απορρέει από οποιαδήποτε απόφαση της Αναθέτουσας Αρχής, ιδίως λόγω αναβολής ή ακύρωσης του διαγωνισμού ή της υπαναχώρησής της κατά οιοδήποτε στάδιο της διαδικασίας.

Θα διατηρήσει εμπιστευτικά και θα χρησιμοποιήσει μόνο για τους σκοπούς του διαγωνισμού τα στοιχεία και τις πληροφορίες των υπολοίπων προσφορών που τυχόν θα τεθούν υπόψη του σύμφωνα με τα οριζόμενα στη Διακήρυξη και αποτελούν, κατά δήλωση των συντακτών τους, εμπορικό ή επιχειρηματικό απόρρητο.

Εκχωρεί στην Αναθέτουσα Οργάνωση κάθε δικαίωμα πλήρους και χωρίς κανένα περιορισμό εκμετάλλευσης των παραδοτέων προϊόντων (χρήσης, τροποποίησης, διάθεσης σε τρίτους κλπ.).

Η παροχή των υπηρεσιών του συμμορφώνεται προς όλες τις υποχρεώσεις βάσει των κοινοτικών και εθνικών διατάξεων.

Εγγυάται την ποιότητα των παραδοτέων σύμφωνα με τις τεχνικές προδιαγραφές του τμήματος Β’ της παρούσης, που θα αποτελέσουν αναπόσπαστο τμήμα και της σύμβασης που θα υπογραφεί με την Αναθέτουσα Αρχή.

Αναλαμβάνει την υποχρέωση, σε περίπτωση που ανακηρυχθεί Ανάδοχος της σύμβασης να προσκομίσει για τη σύναψή της εντός προθεσμίας 10 ημερολογιακών ημερών από τη σχετική πρόσκληση της Αναθέτουσας Αρχής τα προβλεπόμενα δικαιολογητικά κατακύρωσης.

Σε περίπτωση Νομικών προσώπων τις υπεύθυνες δηλώσεις υποβάλλουν: Ο/Οι διαχειριστές όταν το νομικό πρόσωπο είναι Ο.Ε., Ε.Ε. ή Ε.Π.Ε., ο Πρόεδρος ή ο Διευθύνων Σύμβουλος ή όποιος έχει νομότυπα εξουσία εκπροσώπησης και δέσμευσης της εταιρείας όταν το Νομικό πρόσωπο είναι Α.Ε. Ο Πρόεδρος του Συνεταιρισμού όταν ο προσφέρων είναι Συνεταιρισμός. Σε κάθε άλλη περίπτωση νομικού προσώπου ο/οι νόμιμος/οι εκπρόσωπος/οί του.

**ΠΡΟΣΟΧΗ: Οι κατά περίπτωση νόμιμοι εκπρόσωποι συντάσσουν την υπεύθυνη δήλωση υπό αυτήν την ιδιότητά τους και όχι ατομικά, δηλαδή πρέπει να αναγράφουν ότι ως νόμιμοι εκπρόσωποι δηλώνουν το περιεχόμενο της υπεύθυνης δήλωσης.**

**Γ.** **Πιστοποιητικά των οργανισμών κοινωνικής ασφάλισης** (κύριας και επικουρικής όλων των δηλωθέντων στην υπεύθυνη δήλωση του άρθρου 7.1) από τον Υποψήφιο Ανάδοχο, από τα οποία να προκύπτει ότι ο υποψήφιος Ανάδοχος είναι ενήμερος ως προς τις εισφορές κοινωνικής ασφάλισης (κύριας και επικουρικής) και **κατά την ημερομηνία κοινοποίησης της πρόσκλησης υποβολής των δικαιολογητικών κατακύρωσης του Διαγωνισμού και**

**Δ . Πιστοποιητικό αρμόδιας αρχής, από το οποίο να προκύπτει ότι ο υποψήφιος Ανάδοχος είναι ενήμερος ως προς τις φορολογικές υποχρεώσεις του και κατά την ημερομηνία κοινοποίησης της πρόσκλησης υποβολής των δικαιολογητικών κατακύρωσης του Διαγωνισμού**

**Ε. Μόνο στην περίπτωση που δεν υπογράφει ο ίδιος ο νόμιμος εκπρόσωπος του φορέα την προσφορά και τα λοιπά απαιτούμενα έγγραφα του διαγωνισμού και ορίζεται συγκεκριμένο άτομο, ως αντίκλητος, απαιτείται έγγραφο του Νόμιμου Εκπροσώπου περί έγκρισης συμμετοχής στο διαγωνισμό, στο οποίο μπορεί να περιέχεται και εξουσιοδότηση (εφόσον αυτό προβλέπεται από το καταστατικό του υποψηφίου αναδόχου) για υπογραφή και υποβολή προσφοράς με θεωρημένο το γνήσιο της υπογραφής του από αρμόδια αρχή και υπογραφή της σύμβασης.**

**Το Παραστατικό εκπροσώπησης προς εκείνον που υποβάλει την Προσφορά, εφόσον ο υποψήφιος Ανάδοχος υποβάλει την Προσφορά του μέσω Αντιπροσώπου, το οποίο ανά περίπτωση θα είναι για :**

**Φυσικά πρόσωπα: είτε συμβολαιογραφικό πληρεξούσιο προς εκείνον που υποβάλλει την προσφορά, είτε απλή εξουσιοδότηση με θεωρημένο το γνήσιο της υπογραφής από αρμόδια αρχή (gov.gr , ΚΕΠ ή Αστυνομικό Τμήμα).**

**Α.Ε., Συνεταιρισμοί: απόφαση ΔΣ εκπροσώπησης για τον εν λόγω διαγωνισμό με βεβαιωμένο το γνήσιο της υπογραφής του υπογράφοντος το πρακτικό από αρμόδια αρχή (gov.gr , ΚΕΠ ή Αστυνομικό Τμήμα) ή συμβολαιογραφικό πληρεξούσιο εκπροσώπησης από τον υποψήφιο ανάδοχο ή το νόμιμο εκπρόσωπό του ή υπεύθυνη δήλωση του νόμιμου εκπροσώπου με θεωρημένο το γνήσιο της υπογραφής του από αρμόδια αρχή.**

**Ο.Ε, Ε.Ε., Ε.Π.Ε, Ι.Κ.Ε..: Εταιρικό Ορισμού του Διαχειριστή και απλή εξουσιοδότηση με θεωρημένο το γνήσιο της υπογραφής από αρμόδια αρχή (gov.gr , ΚΕΠ ή Αστυνομικό Τμήμα) ή συμβολαιογραφικό πληρεξούσιο εκπροσώπησης.**

**Ενώσεις /Κοινοπραξίες: Συμφωνητικό μεταξύ των μελών της Ένωσης / Κοινοπραξίας της Διακήρυξης. Θα ορίζεται (με συμβολαιογραφική πράξη, η οποία επίσης προσκομίζεται) κοινός εκπρόσωπος της Ένωσης/ Κοινοπραξίας και των μελών της για τη συμμετοχή της στο Διαγωνισμό και την εκπροσώπηση της Ένωσης / Κοινοπραξίας και των μελών της έναντι της Αναθέτουσας Αρχής**

**ΠΡΟΣΟΧΗ: Οι κατά περίπτωση νόμιμοι εκπρόσωποι συντάσσουν την υπεύθυνη δήλωση υπό αυτήν την ιδιότητά τους και όχι ατομικά, δηλαδή πρέπει να αναγράφουν ότι ως νόμιμοι εκπρόσωποι δηλώνουν το περιεχόμενο της υπεύθυνης δήλωσης.**

### 7.2 ΛΟΓΟΙ ΑΠΟΚΛΕΙΣΜΟΥ

Από τον προκηρυσσόμενο διαγωνισμό αποκλείονται, οπότε οι φάκελοι των προσφορών τους θα επιστρέφονται χωρίς αποσφράγιση:

1. Όσοι αποκλείστηκαν τελεσίδικα από δημόσιους διαγωνισμούς οι οποίοι προκηρύχθηκαν από Δημόσια Υπηρεσία, Ν.Π.Δ.Δ., Ν.Π.Ι.Δ. ή Α.Ε. του Δημοσίου Τομέα γιατί δεν εκπλήρωσαν συμβατικές τους υποχρεώσεις
2. Όσοι αποκλείστηκαν τελεσίδικα από διαγωνισμούς προμηθειών του Ελληνικού Δημοσίου με απόφαση του Υπ. Ανάπτυξης, Γενική Γραμματεία Εμπορίου (πρώην Υπ. Εμπορίου).
3. Όσα φυσικά ή νομικά πρόσωπα εξωτερικού έχουν υποστεί αντίστοιχες με τις παραπάνω κυρώσεις
4. Όσοι αποκλείονται για λόγους που αναφέρονται στις λοιπές διατάξεις της παρούσας.
5. Όσοι δεν προσκομίσουν τα αναφερόμενα στο παρόν άρθρο δικαιολογητικά.

Η υποβολή ψευδών, ή ανακριβών ή ελλιπών στοιχείων τεκμηρίωσης αυτών από τον Προσφέροντα, οδηγεί σε **απόρριψη της προσφοράς του**, επιφυλασσομένων των λοιπών διατάξεων της κείμενης νομοθεσίας.

###

### 7.3 ΔΙΚΑΙΟΛΟΓΗΤΙΚΑ ΠΟΥ ΥΠΟΒΑΛΛΟΝΤΑΙ ΚΑΤΑ ΤΟ ΣΤΑΔΙΟ ΤΗΣ ΚΑΤΑΚΥΡΩΣΗΣ

Α. Τρόπος υποβολής

Μετά την αξιολόγηση των προσφορών, ο προσφέρων στον οποίο πρόκειται να γίνει η κατακύρωση, εντός προθεσμίας οκτώ (8) ημερών από την κοινοποίηση σχετικής έγγραφης ειδοποίησης σ’ αυτόν, με βεβαίωση παραλαβής ή και μέσω φαξ ή ηλεκτρονικού ταχυδρομείου, οφείλει να υποβάλει, σε σφραγισμένο φάκελο, τα έγγραφα και δικαιολογητικά που αναφέρονται στη συνέχεια.

Ο προαναφερόμενος σφραγισμένος φάκελος, παραδίδεται εμπρόθεσμα στην αρμόδια επιτροπή η οποία προβαίνει στην αποσφράγισή του την ημερομηνία και ώρα που ορίζεται στη σχετική πρόσκληση. Όσοι δικαιούνται να παρευρίσκονται στη διαδικασία αποσφράγισης του φακέλου των δικαιολογητικών, λαμβάνουν γνώση των δικαιολογητικών που κατατέθηκαν.

Ο προαναφερόμενος σφραγισμένος φάκελος των δικαιολογητικών είναι δυνατό: **α.** να υποβληθεί στα γραφεία της Αναθέτουσας Αρχής, κατά την ανωτέρω καταληκτική ημερομηνία υποβολής των δικαιολογητικών κατακύρωσης, είτε **β.** να αποσταλεί στην παραπάνω διεύθυνση με οποιοδήποτε τρόπο και να παραληφθεί με απόδειξη, μέχρι την ανωτέρω καταληκτική ημερομηνία. Εφόσον ο φάκελος αποσταλεί στην Υπηρεσία Διενέργειας με οποιονδήποτε τρόπο, θα πρέπει να φέρει την ένδειξη «Να μην ανοιχθεί από την ταχυδρομική υπηρεσία ή τη γραμματεία».

Στον προαναφερόμενο φάκελο πρέπει να αναγράφονται ευκρινώς:

* «ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΚΑΤΑΚΥΡΩΣΗΣ».
* Ο πλήρης τίτλος της αρμόδιας Υπηρεσίας που διενεργεί το διαγωνισμό.
* Το αντικείμενο του διαγωνισμού
* Η ημερομηνία αποσφράγισης του φακέλου
* Τα στοιχεία του αποστολέα

Η Υπηρεσία Διενέργειας δεν αναλαμβάνει καμία ευθύνη για τυχόν καθυστέρηση στην άφιξη του φακέλου, από οποιαδήποτε αιτία, που αποστέλλεται με τον ως άνω τρόπο.

Ο φάκελος που είτε υποβλήθηκε μετά την καθορισμένη ημερομηνία είτε δεν έφθασε έγκαιρα στην Υπηρεσία Διενέργειας, θα επιστρέφεται στον Προσφέροντα χωρίς να έχει αποσφραγισθεί.

**Β. Υποβαλλόμενα δικαιολογητικά:**

 **Δικαιολογητικά κατακύρωσης**

**Ι. Εγγύηση καλής εκτέλεσης**

**Για την υπογραφή της σύμβασης απαιτείται η παροχή εγγύησης καλής εκτέλεσης, το ύψος της οποίας ανέρχεται σε ποσοστό 5% επί της αξίας της σύμβασης, εκτός ΦΠΑ, και κατατίθεται πριν ή κατά την υπογραφή της σύμβασης.**

**Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής ή του κυρίου του έργου έναντι του αναδόχου.**

 **Η εγγύηση καλής εκτέλεσης καταπίπτει υπέρ της ανα-θέτουσας αρχής στην περίπτωση παραβίασης, από τον ανάδοχο, των όρων που ορίζονται στη σύμβαση.**

**ΙΙ. Τα νομικά πρόσωπα θα υποβάλλουν τα δικαιολογητικά σύστασής τους και συγκεκριμένα:**

**α. Εάν ο προσφέρων είναι Α.Ε. και Ε.Π.Ε.:**

**1) ΦΕΚ σύστασης,**

**2) Αντίγραφο του ισχύοντος καταστατικού ή αντίγραφο κωδικοποιημένου καταστατικού.**

**3) Πιστοποιητικό ισχύουσας εκπροσώπησης (από το ΓΕΜΗ)**

**4) α. Βεβαίωση περί τροποποιήσεων του καταστατικού/μη λύσης της εταιρείας από την αρμόδια υπηρεσία (από το ΓΕΜΗ)**

 **β. Πιστοποιητικό περί μη λύσεως της εταιρίας (δεν έχει κατατεθεί Δικόγραφο/δεν έχει εκδοθεί Απόφαση για Λύση της εταιρείας) από το αρμόδιο πρωτοδικείο, το οποίο πρέπει να έχει εκδοθεί το πολύ τρεις (3) μήνες πριν από την ημερομηνία υποβολής προσφορών.**

**β. Εάν ο προσφέρων είναι Ο.Ε., Ε.Ε.:**

**1) Αντίγραφο του ισχύοντος καταστατικού με όλες τις μέχρι σήμερα τροποποιήσεις.**

**2) α. Πιστοποιητικό περί των τροποποιήσεων του καταστατικού (γενικό πιστοποιητικό) (από το ΓΕΜΗ)**

 **β. Πιστοποιητικό (αμιγές πιστοποιητικό ιστορικότητας) περί μη λύσης της εταιρείας, το οποίο πρέπει να έχει εκδοθεί το πολύ τρεις (3) μήνες πριν από την ημερομηνία υποβολής προσφορών (από το ΓΕΜΗ)**

 **γ. Πιστοποιητικό περί μη λύσεως της εταιρίας (δεν έχει κατατεθεί Δικόγραφο/δεν έχει εκδοθεί Απόφαση για Λύση της εταιρείας) από το αρμόδιο πρωτοδικείο, το οποίο πρέπει να έχει εκδοθεί το πολύ τρεις (3) μήνες πριν από την ημερομηνία υποβολής προσφορών.**

**γ. Εάν ο προσφέρων είναι Ι.Κ.Ε.**

**1) Αντίγραφο του ισχύοντος καταστατικού με όλες τις μέχρι σήμερα τροποποιήσεις**

**2) α. Πιστοποιητικό περί των τροποποιήσεων του καταστατικού ( γενικό πιστοποιητικό) (από το ΓΕΜΗ)**

 **β. Πιστοποιητικό (αμιγές πιστοποιητικό ιστορικότητας) περί μη λύσης της εταιρείας, το οποίο πρέπει να έχει εκδοθεί το πολύ τρεις (3) μήνες πριν από την ημερομηνία υποβολής προσφορών (από το ΓΕΜΗ)**

**3) Πιστοποιητικό ισχύουσας εκπροσώπησης (από το ΓΕΜΗ)**

**Μόνο στην περίπτωση που δεν υπογράφει ο ίδιος ο νόμιμος εκπρόσωπος του φορέα την προσφορά και τα λοιπά απαιτούμενα έγγραφα του διαγωνισμού και ορίζεται συγκεκριμένο άτομο, ως αντίκλητος, απαιτείται έγγραφο του Νόμιμου Εκπροσώπου περί έγκρισης συμμετοχής στο διαγωνισμό, στο οποίο μπορεί να περιέχεται και εξουσιοδότηση (εφόσον αυτό προβλέπεται από το καταστατικό του υποψηφίου αναδόχου) για υπογραφή και υποβολή προσφοράς με θεωρημένο το γνήσιο της υπογραφής του από αρμόδια αρχή και υπογραφή της σύμβασης.**

**Νομικά πρόσωπα που δεν εμπίπτουν στις ανωτέρω κατηγορίες υποβάλλουν τα δικαιολογητικά σύστασής τους, σύμφωνα με την ισχύουσα νομοθεσία.**

**Σε περίπτωση εγκατάστασής τους στην αλλοδαπή, τα δικαιολογητικά σύστασής τους εκδίδονται με βάση την ισχύουσα νομοθεσία της χώρας που είναι εγκατεστημένα, από την οποία και εκδίδεται το σχετικό πιστοποιητικό.**

**δ. Εάν ο προσφέρων είναι Συνεταιρισμός:**

**1) Τα δικαιολογητικά σύστασής του.**

**2) Βεβαίωση αρμόδιας αρχής ότι ο Συνεταιρισμός λειτουργεί νόμιμα, η οποία πρέπει να έχει εκδοθεί το πολύ τρεις (3) μήνες πριν από την ημερομηνία υποβολής προσφορών.**

**ε. Εάν ο προσφέρων είναι φυσικό πρόσωπο,**

**1) Έναρξη Επιτηδεύματος και τις μεταβολές του από την αντίστοιχη Δημόσια Οικονομική Υπηρεσία**

**2) πιστοποιητικό από το ΓΕΜΗ.**

**στ. Εάν ο προσφέρων είναι ένωση ή κοινοπραξία, οφείλει επιπλέον να καταθέσει:**

**1) Για κάθε μέλος της Ένωσης/Κοινοπραξίας όλα τα Δικαιολογητικά Συμμετοχής του παρόντος άρθρου 7, ανάλογα με την περίπτωση (ημεδαπό/ αλλοδαπό φυσικό πρόσωπο, ημεδαπό/ αλλοδαπό νομικό πρόσωπο, συνεταιρισμός).**

**2) Πράξη του αρμόδιου οργάνου κάθε Μέλους της Ένωσης/ Κοινοπραξίας από το οποίο να προκύπτει η έγκριση του για τη συμμετοχή του Μέλους στην Ένωση/ Κοινοπραξία, και στο Διαγωνισμό,**

**3) Συμφωνητικό μεταξύ των μελών της Ένωσης/ Κοινοπραξίας όπου:**

* **Θα συστήνεται η Ένωση/ Κοινοπραξία,**
* **Θα αναγράφεται και να οριοθετείται με τη μέγιστη δυνατή σαφήνεια το μέρος του Έργου (φυσικό και οικονομικό αντικείμενο) που αναλαμβάνει κάθε Μέλος της Ένωσης/ Κοινοπραξίας στο σύνολο της Προσφοράς,**
* **Θα δηλώνεται ένα Μέλος ως υπεύθυνο για το συντονισμό και τη διοίκηση όλων των Μελών της Ένωσης/ Κοινοπραξίας (leader),**
* **Θα δηλώνουν από κοινού ότι αναλαμβάνουν εις ολόκληρο την ευθύνη για την εκπλήρωση του Έργου,**
* **Θα ορίζεται (με συμβολαιογραφική πράξη, η οποία επίσης προσκομίζεται) κοινός εκπρόσωπος της Ένωσης/ Κοινοπραξίας και των μελών της για τη συμμετοχή της στο Διαγωνισμό και την εκπροσώπηση της Ένωσης / Κοινοπραξίας και των μελών της έναντι της Αναθέτουσας Αρχής.**

**Γ. Δικαιολογητικά Πιστοποίησης Οικονομικής και Χρηματοοικονομικής Ικανότητας**

**Οι προσφέροντες οφείλουν, να καταθέσουν δημοσιευμένους *Ισολογισμούς* των τελευταίων τριών (3) διαχειριστικών χρήσεων (2018, 2019 και 2020), σε περίπτωση που υποχρεούνται στην έκδοση Ισολογισμών ή αντίγραφο του εντύπου Ε3 των τριών (3) προηγούμενων ετών.**

**Οι προσφέροντες θα πρέπει να έχουν συνολικό κύκλο εργασιών των τριών (3) τελευταίων διαχειριστικών χρήσεων ίσο ή μεγαλύτερο από το 100% του προϋπολογισμού του υπό ανάθεση Έργου. Ο κύκλος εργασιών πρέπει να είναι σχετικός με τις παρεχόμενες υπηρεσίες.**

**Αν, λόγω της ημερομηνίας κατά την οποία δημιουργήθηκε ή άρχισε τις δραστηριότητές του το συγκεκριμένο νομικό πρόσωπο ή αναθέτουσα αρχή ή λόγω αναδιοργάνωσης των δραστηριοτήτων του, ο κύκλος εργασιών ή άλλο μέτρο βάσει δραστηριοτήτων, όπως το κόστος, δεν διατίθεται για την τελευταία τριετία ή δεν είναι πλέον κατάλληλο, αρκεί να αποδειχθεί ότι η μέτρηοη της δραστηριότητας είναι αξιόπιστη, ιδίως μέσω προβολών επιχειρηματικών δραστηριοτήτων.**

**Σε περίπτωση που ο υποψήφιος Ανάδοχος δραστηριοποιείται για χρονικό διάστημα μικρότερο των τριών (3) διαχειριστικών χρήσεων, τότε ο συνολικός κύκλος εργασιών για όσες διαχειριστικές χρήσεις δραστηριοποιείται, θα πρέπει να είναι ίσος ή μεγαλύτερος από το 100% του προϋπολογισμού του Έργου. Σε περίπτωση δε Ένωσης εταιρειών/Κοινοπραξίας η συγκεκριμένη ελάχιστη προϋπόθεση μπορεί να καλύπτεται αθροιστικά από όλα τα μέλη της Ένωσης-Κοινοπραξίας.**

**Δ. Παραστατικό εκπροσώπησης προς εκείνον που υποβάλει την Προσφορά, εφόσον ο υποψήφιος Ανάδοχος υποβάλει την Προσφορά του μέσω Αντιπροσώπου, το οποίο ανά περίπτωση θα είναι για :**

**Φυσικά πρόσωπα: είτε συμβολαιογραφικό πληρεξούσιο προς εκείνον που υποβάλλει την προσφορά, είτε απλή εξουσιοδότηση με θεωρημένο το γνήσιο της υπογραφής μέσω gov.gr από αρμόδια αρχή .**

**Α.Ε., Συνεταιρισμοί: απόφαση ΔΣ εκπροσώπησης για τον εν λόγω διαγωνισμό με βεβαιωμένο το γνήσιο της υπογραφής του υπογράφοντος το πρακτικό από αρμόδια αρχή (ΚΕΠ ή Αστυνομικό Τμήμα) ή συμβολαιογραφικό πληρεξούσιο εκπροσώπησης από τον υποψήφιο ανάδοχο ή το νόμιμο εκπρόσωπό του ή υπεύθυνη δήλωση του νόμιμου εκπροσώπου μέσω gov.gr .**

**Ο.Ε, Ε.Ε., Ε.Π.Ε, Ι.Κ.Ε..: Εταιρικό Ορισμού του Διαχειριστή και απλή εξουσιοδότηση με θεωρημένο το γνήσιο της υπογραφής από αρμόδια αρχή (ΚΕΠ ή Αστυνομικό Τμήμα) ή συμβολαιογραφικό πληρεξούσιο εκπροσώπησης.**

**Ενώσεις /Κοινοπραξίες: Τα οριζόμενα στην περίπτωση Β.ε.3 (Συμφωνητικό μεταξύ των μελών της Ένωσης / Κοινοπραξίας) της Διακήρυξης.**

**Υποχρεώσεις / διευκρινήσεις σχετικά με Ένωση/ Κοινοπραξία**

**1. Η Ένωση/ Κοινοπραξία δεν υποχρεούται να περιβληθεί ιδιαίτερη νομική μορφή προκειμένου να υποβάλει Προσφορά. Ωστόσο στην περίπτωση που της ανατεθεί το προκηρυσσόμενο Έργο, είναι δυνατόν να υποχρεωθεί από την Αναθέτουσα Οργάνωση να περιβληθεί ορισμένη νομική μορφή, στο βαθμό που αυτό είναι αναγκαίο για την ικανοποιητική εκτέλεση της Σύμβασης.**

**2. Με την υποβολή της Προσφοράς κάθε μέλος της Ένωσης/ Κοινοπραξίας ευθύνεται αλληλέγγυα και εις ολόκληρον έναντι της Αναθέτουσας Αρχής από και εξαιτίας της υποβολής της προσφοράς. Σε περίπτωση κατακύρωσης Τμήματος του Έργου στην Ένωση/ Κοινοπραξία, η ευθύνη αυτή εξακολουθεί μέχρι πλήρους εκτέλεσης της Σύμβασης.**

**3. Σε περίπτωση που εξαιτίας ανικανότητας για οποιοδήποτε λόγο, μέλος της Ένωσης/ Κοινοπραξίας δεν μπορεί να ανταποκριθεί στις υποχρεώσεις του ως μέλος της Ένωσης/ Κοινοπραξίας κατά το χρόνο εκτέλεσης της Σύμβασης, τότε εάν οι συμβατικοί όροι μπορούν να εκπληρωθούν από τα εναπομείναντα μέλη της Ένωσης/ Κοινοπραξίας, η Σύμβαση εξακολουθεί να υφίσταται ως έχει και να παράγει όλα τα έννομα αποτελέσματά της με την ίδια τιμή και όρους. Η δυνατότητα εκπλήρωσης των συμβατικών όρων από τα εναπομείναντα Μέλη θα εξετασθεί από την Αναθέτουσα Οργάνωση η οποία και θα αποφασίσει σχετικά. Εάν η Αναθέτουσα Οργάνωση αποφασίσει ότι τα εναπομείναντα Μέλη δεν επαρκούν να εκπληρώσουν τους όρους της Σύμβασης τότε αυτά οφείλουν να ορίσουν ΑΝΤΙΚΑΤΑΣΤΑΤΗ με προσόντα αντίστοιχα του Μέλους που αξιολογήθηκε κατά τη διάρκεια του Διαγωνισμού. O ΑΝΤΙΚΑΤΑΣΤΑΤΗΣ ωστόσο, πρέπει να εγκριθεί από την Αναθέτουσα Οργάνωση.**

**Επισημαίνεται ότι :**

1. **Δικαιολογητικά που εκδίδονται σε Κράτος εκτός Ελλάδας, θα συνοδεύονται υποχρεωτικά από επίσημη μετάφρασή τους στην Ελληνική γλώσσα.**
2. **Εάν σε κάποια χώρα βεβαιώνεται από οποιαδήποτε αρχή της ότι δεν εκδίδονται τα παραπάνω πιστοποιητικά ή έγγραφα, ή δεν καλύπτουν όλες τις παραπάνω περιπτώσεις, πρέπει επί ποινή αποκλεισμού να αντικατασταθούν από ένορκη βεβαίωση του προσφέροντος, ή στα κράτη μέλη που δεν προβλέπεται ένορκη βεβαίωση από υπεύθυνη δήλωση ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού του κράτους καταγωγής ή προέλευσης του προσφέροντος στην οποία θα βεβαιώνεται το αντίστοιχο περιεχόμενο. Στην κατά περίπτωση Ένορκη Βεβαίωση ή υπεύθυνη δήλωση θα δηλώνεται ότι στη συγκεκριμένη χώρα δεν εκδίδονται τα συγκεκριμένα έγγραφα και ότι δεν συντρέχουν στα συγκεκριμένα πρόσωπα οι σχετικές νομικές καταστάσεις. Η ένορκη βεβαίωση θα υποβληθεί υποχρεωτικά από τον προσφέροντα εντός του «Φακέλου Δικαιολογητικών».**

**Δ. Απόσπασμα ποινικού μητρώου** από το οποίο να προκύπτει ότι: Α) ο εκάστοτε νόμιμος εκπρόσωπος του νομικού προσώπου που έχει εξουσία υπογραφής της σύμβασης με την Αναθέτουσα Οργάνωση, ήτοι ενδεικτικά: α) ομόρρυθμοι εταίροι ή διαχειριστές Ο.Ε. και Ε.Ε. β) διαχειριστές Ε.Π.Ε. γ) Πρόεδρος ή Διευθύνων Σύμβουλος Α.Ε. δ) οι νόμιμοι εκπρόσωποι κάθε άλλου νομικού προσώπου, καθώς και Β) φυσικά πρόσωπα, στα οποία θα κατακυρωθεί το έργο δεν έχουν καταδικαστεί με αμετάκλητη δικαστική απόφαση για αδίκημα σχετικό με την άσκηση της επαγγελματικής τους δραστηριότητας, για κάποιο από τα αδικήματα της υπεξαίρεσης, απάτης, εκβίασης, πλαστογραφίας, ψευδορκίας, δόλιας χρεοκοπίας, καθώς και για

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης - πλαίσιο 2008/841/ ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ. 42), και τα εγκλήματα του άρθρου 187 του Ποινικού Κώδικα (εγκληματική οργάνωση),

 β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης - πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και, όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής - μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

 γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. **2960/2001**, Α` 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. **4689/2020** (Α` 103),

 δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης - πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. **4689/2020** (Α` 103),

 ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. **4557/2018** (Α` 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

**Το απόσπασμα αυτό πρέπει να έχει εκδοθεί το πολύ τρεις *(3) μήνες* πριν από την ημερομηνία κοινοποίησης της ως άνω έγγραφης ειδοποίησης.**

 Ε. Ενιαίο πιστοποιητικό δικαστικής φερεγγυότητας για φυσικά ή νομικά πρόσωπα αντίστοιχα που πρέπει **να έχει εκδοθεί το πολύ τρεις *(3) μήνες* πριν από την ημερομηνία κοινοποίησης της ως άνω έγγραφης ειδοποίηση**

**Στ. Πιστοποιητικό της αρμόδιας αρχής** από το οποίο να προκύπτει ότι είναι εγγεγραμμένος στα μητρώα του οικείου Επιμελητηρίου/Επαγγελματικού Μητρώου και το ειδικό επάγγελμα του, ή Βεβαίωση Έναρξης Επιτηδεύματος από το οποίο να προκύπτει η **εγγραφή του, κατά την ημέρα υποβολής της προσφοράς και ότι εξακολουθεί να παραμένει εγγεγραμμένος μέχρι την κοινοποίηση της ως άνω έγγραφης ειδοποίησης.**

**Διευκρινίσεις για τα Δικαιολογητικά Κατακύρωσης:**

Δικαιολογητικά που εκδίδονται σε γλώσσα άλλη, εκτός της ελληνικής, συνοδεύονται υποχρεωτικά από επίσημη μετάφρασή τους στην Ελληνική γλώσσα.

Για αλλοδαπά φυσικά ή νομικά πρόσωπα, εφόσον δεν εκδίδονται τα προαναφερόμενα δικαιολογητικά, προσκομίζονται ισοδύναμα έγγραφα που προβλέπονται από το δίκαιο ή που εκδίδονται από τις αρμόδιες δικαστικές ή διοικητικές αρχές της χώρας καταγωγής ή προέλευσης των προσώπων αυτών.

Εάν σε κάποια χώρα βεβαιώνεται από οποιαδήποτε αρχή της ότι δεν εκδίδονται τα παραπάνω πιστοποιητικά ή έγγραφα, ή δεν καλύπτουν όλες τις παραπάνω περιπτώσεις, πρέπει επί ποινή αποκλεισμού να αντικατασταθούν από ένορκη βεβαίωση του Υποψηφίου Αναδόχου, ή στα κράτη μέλη που δεν προβλέπεται ένορκη βεβαίωση από υπεύθυνη δήλωση ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού του κράτους καταγωγής ή προέλευσης του Υποψηφίου Αναδόχου στην οποία θα βεβαιώνεται το αντίστοιχο περιεχόμενο. Στην κατά περίπτωση Ένορκη Βεβαίωση ή υπεύθυνη δήλωση θα δηλώνεται ότι στη συγκεκριμένη χώρα δεν εκδίδονται τα συγκεκριμένα έγγραφα και ότι δεν συντρέχουν στα συγκεκριμένα πρόσωπα οι σχετικές νομικές καταστάσεις. Η ένορκη βεβαίωση θα υποβληθεί υποχρεωτικά από τον Υποψήφιο Ανάδοχο εντός του «Φακέλου Δικαιολογητικών Κατακύρωσης».

Για τους Συνεταιρισμούς, αναφορικά με τα δικαιολογητικά κατακύρωσης, απαιτείται επιπλέον η προσκόμιση βεβαίωσης της εποπτεύουσας αρχής, ότι ο υποψήφιος Ανάδοχος λειτουργεί νόμιμα.

Για τα φυσικά πρόσωπα, αναφορικά με τα δικαιολογητικά κατακύρωσης, απαιτείται επιπλέον η προσκόμιση Βεβαίωσης Έναρξης Εργασιών Φυσικού Προσώπου Επιτηδευματία.

Για τις Ενώσεις / Κοινοπραξίες:

Για κάθε Μέλος της Ένωσης/Κοινοπραξίας πρέπει να κατατεθούν όλα τα Δικαιολογητικά του παραπάνω άρθρου. Η Ένωση/ Κοινοπραξία δεν υποχρεούται να περιβληθεί ιδιαίτερη νομική μορφή προκειμένου να υποβάλει Προσφορά. Ωστόσο στην περίπτωση που της ανατεθεί το Έργο, είναι δυνατόν να υποχρεωθεί προς τούτο από την Αναθέτουσα Οργάνωση. Επισημαίνεται ότι κάθε διαγωνιζόμενος, φυσικό ή νομικό πρόσωπο, δεν μπορεί να μετέχει σε περισσότερες από μια προσφορά.

Η Ένωση / Κοινοπραξία δεν υποχρεώνεται να λάβει ορισμένη νομική μορφή προκειμένου να υποβάλλει την προσφορά της. Με την υποβολή της Προσφοράς κάθε Μέλος της Ένωσης/ Κοινοπραξίας ευθύνεται αλληλέγγυα και εις ολόκληρον. Σε περίπτωση κατακύρωσης του Έργου στην Ένωση/ Κοινοπραξία, η ευθύνη αυτή εξακολουθεί μέχρι πλήρους εκτέλεσης της Σύμβασης. Η κοινή Προσφορά υπογράφεται υποχρεωτικά, από τα μέλη της κοινοπραξίας που αποτελούν την ένωση, είτε από εκπρόσωπό τους εξουσιοδοτημένο με συμβολαιογραφική πράξη.

Σε περίπτωση που εξαιτίας ανικανότητας για οποιοδήποτε λόγο, Μέλος της Ένωσης/ Κοινοπραξίας δεν μπορεί να ανταποκριθεί στις υποχρεώσεις του ως μέλους της Ένωσης/ Κοινοπραξίας κατά το χρόνο εκτέλεσης της Σύμβασης, τότε εάν οι συμβατικοί όροι μπορούν να εκπληρωθούν από τα εναπομείναντα Μέλη της Ένωσης/ Κοινοπραξίας, η Σύμβαση εξακολουθεί να υφίσταται ως έχει και να παράγει όλα τα έννομα αποτελέσματά της με την ίδια τιμή και όρους. Η δυνατότητα εκπλήρωσης των συμβατικών όρων από τα εναπομείναντα Μέλη θα εξετασθεί από την Αναθέτουσα Οργάνωση η οποία και θα αποφασίσει σχετικά. Εάν η Αναθέτουσα Οργάνωση αποφασίσει ότι τα εναπομείναντα Μέλη δεν επαρκούν να εκπληρώσουν τους όρους της Σύμβασης τότε αυτά οφείλουν να ορίσουν ΑΝΤΙΚΑΤΑΣΤΑΤΗ με προσόντα αντίστοιχα του Μέλους που αξιολογήθηκε κατά τη διάρκεια του Διαγωνισμού. O ΑΝΤΙΚΑΤΑΣΤΑΤΗΣ ωστόσο, πρέπει να εγκριθεί από την Αναθέτουσα Οργάνωση

Η μη έγκαιρη και προσήκουσα υποβολή των ανωτέρω δικαιολογητικών κατακύρωσης συνιστά λόγο αποκλεισμού του υποψήφιου αναδόχου από το διαγωνισμό.

## ΑΡΘΡΟ 8: ΧΡΟΝΟΣ ΙΣΧΥΟΣ ΠΡΟΣΦΟΡΩΝ

**Οι Προσφορές ισχύουν και δεσμεύουν τους προσφέροντες μέχρι 31-12-2021.** Προσφορά που ορίζει χρόνο ισχύος μικρότερο του παραπάνω αναφερόμενου χρόνου απορρίπτεται ως απαράδεκτη.

Ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως το διαγωνιζόμενο, μόνο εφόσον αυτός το αποδεχθεί.

Οι Υποψήφιοι Ανάδοχοι δεν έχουν δικαίωμα να αποσύρουν την προσφορά τους, ή μέρος της, μετά την κατάθεσή της. Σε περίπτωση που η προσφορά ή μέρος της αποσυρθεί ο διαγωνιζόμενος εκπίπτει της διαδικασίας του διαγωνισμού και χάνει κάθε δικαίωμα για κατακύρωση

## ΑΡΘΡΟ 9: ΕΝΑΛΛΑΚΤΙΚΕΣ ΠΡΟΣΦΟΡΕΣ

Εναλλακτικές Προσφορές δε γίνονται δεκτές και απορρίπτονται ως απαράδεκτες. Εάν υποβληθούν τυχόν εναλλακτικές Προσφορές, δεν θα ληφθούν υπόψη. Ο υποψήφιος Ανάδοχος, ο οποίος θα υποβάλλει τέτοιας φύσης προτάσεις, δεν δικαιούται σε καμία περίπτωση να διαμαρτυρηθεί ή να επικαλεστεί λόγους προσφυγής κατά της απόρριψης των προτάσεων αυτών.

Η προσφορά προαιρετικών προϊόντων ή υπηρεσιών τα οποία δεν είναι απαραίτητα για την ικανοποίηση των απαιτήσεων της Διακήρυξης δεν αποκλείεται, θα διαχωρίζεται όμως σαφώς, τόσο στην Τεχνική όσο και στην Οικονομική Προσφορά και θα διευκρινίζεται ότι πρόκειται περί προσφοράς προαιρετικών προϊόντων ή υπηρεσιών.

## ΑΡΘΡΟ 10: ΤΡΟΠΟΣ ΣΥΝΤΑΞΗΣ ΠΡΟΣΦΟΡΩΝ

1. Οι προσφορές υποβάλλονται ή αποστέλλονται από τους ενδιαφερόμενους, στην Ελληνική γλώσσα μέσα σε σφραγισμένο φάκελο. Αν προσκομιστούν και αντίγραφο τότε ένα από τα αντίγραφα ορίζεται ως πρωτότυπο και σε κάθε σελίδα του, πρέπει να αναγράφεται ευκρινώς η λέξη “ΠΡΩΤΟΤΥΠΟ” και να μονογράφεται από τον υποψήφιο Ανάδοχο. Το περιεχόμενο του πρωτοτύπου είναι επικρατέστερο από κάθε αντίγραφο της προσφοράς. Οι προσφορές δεν πρέπει να έχουν ξέσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον προσφέροντα, το δε αρμόδιο όργανο παραλαβής και αποσφράγισης των προσφορών, κατά τον έλεγχο, μονογράφει και σφραγίζει τυχόν διορθώσεις ή προσθήκες. Η προσφορά **απορρίπτεται**, όταν υπάρχουν σε αυτή διορθώσεις που την καθιστούν ασαφή, κατά την αιτιολογημένη κρίση του οργάνου αξιολόγησης των προσφορών.

2. Στο φάκελο κάθε προσφοράς θα αναγράφονται ευκρινώς:

* Η φράση «επιλογή αναδόχου για την **ανάθεση εργασιών βελτίωσης του ΧΩΡΟΥ ΑΘΛΗΣΗΣ ΣΤΟ ΚΥΤ ΦΥΛΑΚΙΟΥ ΟΡΕΣΤΙΑΔΑΣ ΕΒΡΟΥ**
* Πλήρης τίτλος της αρμόδιας Υπηρεσίας που διενεργεί το διαγωνισμό
* Η ημερομηνία διενέργειας του διαγωνισμού
* Τα στοιχεία του αποστολέα

3. Μέσα στο φάκελο της προσφοράς τοποθετούνται όλα τα σχετικά με την προσφορά στοιχεία και ειδικότερα τα εξής:

* ΤΑ ΔΙΚΑΙΟΛΟΓΗΤΙΚΑ της προσφοράς τοποθετούνται σε χωριστό σφραγισμένο φάκελο μέσα στον κυρίως φάκελο, με την ένδειξη «ΦΑΚΕΛΟΣ ΔΙΚΑΙΟΛΟΓΗΤΙΚΩΝ».
* ΤΑ ΤΕΧΝΙΚΑ ΣΤΟΙΧΕΙΑ της προσφοράς τοποθετούνται σε χωριστό σφραγισμένο φάκελο μέσα στον κυρίως φάκελο, με την ένδειξη «ΦΑΚΕΛΟΣ ΤΕΧΝΙΚΗΣ ΠΡΟΣΦΟΡΑΣ».
* TA OIKONOMIKA ΣΤΟΙΧΕΙΑ επί ποινή απορρίψεως τοποθετούνται σε χωριστό σφραγισμένο φάκελο, επίσης μέσα στον κυρίως φάκελο με την ένδειξη «ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ».
* Οι φάκελοι ΔΙΚΑΙΟΛΟΓΗΤΙΚΩΝ, ΤΕΧΝΙΚΗΣ και ΟΙΚΟΝΟΜΙΚΗΣ προσφοράς θα φέρουν και τις ενδείξεις του κυρίως φακέλου.
* Σε περίπτωση που τα ΤΕΧΝΙΚΑ στοιχεία της προσφοράς δεν είναι δυνατόν, λόγω του μεγάλου όγκου, να τοποθετηθούν στον κυρίως φάκελο, τότε αυτά συσκευάζονται ιδιαίτερα και ακολουθούν τον κυρίως φάκελο με την ένδειξη «ΠΑΡΑΡΤΗΜΑ ΠΡΟΣΦΟΡΑΣ» και τις λοιπές ενδείξεις του κυρίως φακέλου.
* Σε περίπτωση συν υποβολής με την προσφορά στοιχείων και πληροφοριών εμπιστευτικού χαρακτήρα η γνωστοποίηση των οποίων στους συν διαγωνιζόμενους θα έθιγε τα έννομα συμφέροντά τους, τότε ο προσφέρων οφείλει να σημειώνει επ’ αυτών την ένδειξη «πληροφορίες εμπιστευτικού χαρακτήρα». Όλες οι πληροφορίες εμπιστευτικού χαρακτήρα θα πρέπει να αναφέρονται ανακεφαλαιωτικά στην αρχή της Προσφοράς. Σε αντίθετη περίπτωση θα δύναται να λαμβάνουν γνώση αυτών των πληροφοριών οι συν διαγωνιζόμενοι. Η έννοια της πληροφορίας εμπιστευτικού χαρακτήρα αφορά μόνον την προστασία του απορρήτου που καλύπτει τεχνικά ή εμπορικά ζητήματα της επιχείρησης του ενδιαφερομένου.

4. Όλα τα έγγραφα και τα στοιχεία του διαγωνισμού και όλα τα έγγραφα και τα στοιχεία του Φακέλου προσφοράς θα πρέπει να είναι συνταγμένα ή επίσημα μεταφρασμένα στην Ελληνική γλώσσα, με εξαίρεση αυστηρά τεχνικούς όρους για τους οποίους δεν υπάρχει αντίστοιχη δόκιμη μετάφραση στην Ελληνική και που μπορεί να είναι στην Αγγλική γλώσσα. Εξαίρεση αποτελούν και τα συνημμένα στην τεχνική προσφορά έντυπα, σχέδια και λοιπά τεχνικά στοιχεία που μπορεί να είναι στην Αγγλική γλώσσα.

5. Ο υποψήφιος υποχρεούται να προσκομίσει όλα τα ζητούμενα στοιχεία, σύμφωνα με τις κατά περίπτωση οδηγίες. Παραπομπές σε έγγραφα επιτρέπονται εφόσον αυτά προσαρτώνται στην προσφορά και εφόσον δίνεται ο συγκεκριμένος αριθμός παραγράφου και σελίδας.

6. Επισημαίνεται ότι ο υποψήφιος θα δηλώνει αναλυτικά τη συμμόρφωση ή απόκλιση των προσφερόμενων ειδών και υπηρεσιών σε σχέση με τις αντίστοιχες προδιαγραφές της Διακήρυξης.

7. Για την εύκολη σύγκριση των προσφορών πρέπει να τηρηθεί στη σύνταξή τους, η τάξη και η σειρά των όρων της διακήρυξης. Οι απαντήσεις σε όλα τα ερωτήματα της διακήρυξης πρέπει να είναι σαφείς. Παραπομπές σε τεχνικά έντυπα ή εκδόσεις των κατασκευαστικών οίκων επιτρέπονται μόνον εφόσον προσαρτώνται στην προσφορά και δίνεται ο συγκεκριμένος αριθμός παραγράφου και σελίδας.

Προσφορά η οποία, κατά την κρίση της Επιτροπής, περιλαμβάνει γενικές και ασαφείς απαντήσεις θα αποκλείεται από τη συνέχεια της αξιολόγησης.

8. Αντιπροσφορές δεν γίνονται δεκτές και απορρίπτονται ως απαράδεκτες.

9. Διευκρινίσεις που δίνονται από τους υποψηφίους οποτεδήποτε μετά την λήξη χρόνου κατάθεσης των προσφορών τους δεν γίνονται δεκτές και απορρίπτονται ως απαράδεκτες. Διευκρινίσεις δίδονται μόνο όταν ζητούνται από συλλογικό όργανο, είτε ενώπιων του είτε ύστερα από έγγραφο της Υπηρεσίας μετά από σχετική γνωμοδότηση του συλλογικού οργάνου. Σημειώνεται ότι, από τις διευκρινίσεις που δίδονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία που ζητήθηκαν.

10. Ο προσφέρων, εφόσον δεν έχει ασκήσει, εμπροθέσμως, ένσταση κατά της διακήρυξης του διαγωνισμού, ή έχει απορριφθεί η ανωτέρω ένσταση, θεωρείται ότι αποδέχεται πλήρως και ανεπιφυλάκτως όλους τους όρους της διακήρυξης και δεν δύναται, με την προσφορά του ή με οιονδήποτε άλλο τρόπο, να αποκρούσει, ευθέως ή εμμέσως, τους όρους της διακήρυξης.

## ΑΡΘΡΟ 11: ΠΕΡΙΕΧΟΜΕΝΑ ΥΠΟΦΑΚΕΛΩΝ

### 11.1 ΦΑΚΕΛΟΣ ΔΙΚΑΙΟΛΟΓΗΤΙΚΩΝ

Ο Φάκελος των δικαιολογητικών πρέπει να περιλαμβάνει, όλα τα απαιτούμενα δικαιολογητικά και στοιχεία που αναφέρονται στο άρθρα 7, παρ. 7.1 της παρούσας.

### 11.2 ΦΑΚΕΛΟΣ ΤΕΧΝΙΚΗΣ ΠΡΟΣΦΟΡΑΣ

Ο φάκελος της τεχνικής προσφοράς, υποχρεωτικά περιλαμβάνει:

**1. Τον Πίνακα Απαιτήσεων και Συμμόρφωσης π**ου περιλαμβάνεται στο **Τμήμα Β' τ**ης παρούσας Διακήρυξης. Ο Πίνακας θα πρέπει πρώτα να ***συμπληρωθεί*** με τη λέξη **ΝΑΙ σε ΟΛΑ τα πεδία της στήλης** *«Απάντηση» αφού τα τεχνικά χαρακτηρίστηκα των προς προμήθεια ειδών είναι όλα υποχρεωτικά.* ***«Σύμφωνη» με τις Τεχνικές Προδιαγραφές θεωρείται η προσφορά που έχει ΝΑΙ στην Απάντηση όλων των τεχνικών χαρακτηριστικών των προς προμήθεια ειδών****.* Στη στήλη **«Παραπομπή»**, ο συμμετέχων μπορεί -προαιρετικά- να καταγράψει τυχόν διευκρινίσεις επί των παρεχόμενων υπηρεσιών. Στη συνέχεια ο νόμιμος εκπρόσωπος του συμμετέχοντα οικονομικού φορέα θα ***υπογράψει*** και θα ***σφραγίσει*** (με την σφραγίδα της επιχείρησης), τον Πίνακα Απαιτήσεων και Συμμόρφωσης στην τελευταία σελίδα.

**2**. Οποιαδήποτε **άλλα στοιχεία** κρίνει ότι είναι απαραίτητα για την τεκμηρίωση των στοιχείων των Τεχνικών Προδιαγραφών (φυλλάδια και φωτογραφίες υλικών κ.α. ). Η Τεχνική προσφορά δεν αξιολογείται για την κατάταξη του υποψηφίου. Τα στοιχεία της χρησιμοποιούνται μόνο για τον αποκλεισμό προσφορών που δεν πληρούν τις προϋποθέσεις της διακήρυξης (Τμήμα Β’- Τεχνικές Προδιαγραφές/Πίνακας απαιτήσεων και συμμόρφωσης).

### 11.3 ΟΙΚΟΝΟΜΙΚΗ ΠΡΟΣΦΟΡΑ

Ο φάκελος «Οικονομική Προσφορά» πρέπει να περιλαμβάνει υποχρεωτικά συμπληρωμένο και υπογεγραμμένο -επί ποινή αποκλεισμού- τον **ΠΙΝΑΚΑ ΟΙΚΟΝΟΜΙΚΗΣ ΠΡΟΣΦΟΡΑΣ** του **ΤΜΗΜΑΤΟΣ Γ'** της παρούσας Διακήρυξης.

**Ο Πίνακας θα συμπληρώνεται ως εξής:**

* Τιμή ανά Είδος άνευ ΦΠΑ.
* Τιμή ανά Είδος συμπεριλαμβανομένου ΦΠΑ.
* Συνολική τιμή για όλα τα παρεχόμενα είδη, άνευ ΦΠΑ.
* Συνολική τιμή για όλα τα παρεχόμενα είδη συμπεριλαμβανομένου ΦΠΑ.
* Ο Πίνακας Οικονομικής Προσφοράς θα φέρει την **υπογραφή** του/ων νόμιμου/ων εκπροσώπου/ων και την **σφραγίδα** του συμμετέχοντα οικονομικού φορέα.
* **Η σύγκριση των προσφερόμενων τιμών θα γίνεται επί της καθαρής αξίας, άνευ ΦΠΑ, για το σύνολο των ειδών.**
* Η Επιτροπή Διενέργειας Διαγωνισμού δύναται να καλέσει τον προσφέροντα να παράσχει εξηγήσεις επί του συμπληρωμένου πίνακα όταν διαπιστωθούν σφάλματα εκ παραδρομής (πχ λάθη σε αριθμητικές πράξεις, παράλειψη συμπλήρωσης κελιού πίνακα από παραδρομή ή παρανόηση).

## ΑΡΘΡΟ 12: ΤΙΜΕΣ ΠΡΟΣΦΟΡΩΝ – ΝΟΜΙΣΜΑ

1. Οι τιμές των προσφορών για τα υπό προμήθεια είδη θα εκφράζονται σε Ευρώ. Προσφορές που δεν δίνουν τις τιμές σε ΕΥΡΩ ή που καθορίζουν σχέση ΕΥΡΩ προς ξένο νόμισμα θα απορρίπτονται ως απαράδεκτες.

2. Στις τιμές θα περιλαμβάνονται οι τυχόν υπέρ τρίτων κρατήσεις, ως και κάθε άλλη νόμιμη επιβάρυνση που προβλέπεται από τις ισχύουσες διατάξεις.

3. Η αναγραφή της τιμής σε ΕΥΡΩ, μπορεί να γίνεται με δύο ή και περισσότερα δεκαδικά ψηφία (άνευ ορίου), εφόσον χρησιμοποιείται σε ενδιάμεσους υπολογισμούς. Το γενικό σύνολο στρογγυλοποιείται σε δυο δεκαδικά ψηφία, προς τα άνω εάν το τρίτο δεκαδικό ψηφίο είναι ίσο ή μεγαλύτερο του πέντε και προς τα κάτω εάν είναι μικρότερο του πέντε.

4. Από την Οικονομική Προσφορά πρέπει να προκύπτει σαφώς η τιμή μονάδας για κάθε τύπο προσφερόμενης υπηρεσίας. Προϊόν το οποίο αξιολογήθηκε κατά την Τεχνική Προσφορά και δεν αναφέρεται στην Οικονομική Προσφορά ή αναφέρεται χωρίς τιμή, θεωρείται ότι προσφέρεται με μηδενική αξία.

5. Σε περίπτωση που ο υποψήφιος Ανάδοχος κάνει έκπτωση, οι τιμές που θα αναφέρονται στους Πίνακες Οικονομικής Προσφοράς για κάθε υπηρεσία ή προϊόν θα είναι οι τελικές τιμές μετά την έκπτωση. Επίσης δεν επιτρέπονται στην Οικονομική Προσφορά συνολικές εκπτώσεις σε επί επιμέρους αθροίσματα ή επί του συνολικού τιμήματος της Προσφοράς.

6. Εφόσον από την προσφορά δεν προκύπτει με σαφήνεια η προσφερόμενη τιμή ή δεν δίδεται ενιαία τιμή για ολόκληρη την προσφερόμενη ποσότητα είδους ή υπηρεσίας, η προσφορά απορρίπτεται ως απαράδεκτη.

7. Προσφορές που θέτουν όρο αναπροσαρμογής της τιμής απορρίπτονται ως απαράδεκτες.

8. Η τιμή της προσφοράς δεν υπόκεινται σε μεταβολή κατά την διάρκεια του χρόνου ισχύος της. Σε περίπτωση που ζητηθεί παράταση της διάρκειας ισχύος της προσφοράς, οι διαγωνιζόμενοι δεν δικαιούνται, κατά την γνωστοποίηση της συγκατάθεσής τους, να υποβάλλουν νέο πίνακα με την τιμή προσφοράς.

9. Εάν στο διαγωνισμό οι προσφερόμενες τιμές είναι ασυνήθιστα χαμηλές θα εξετάζονται λεπτομερώς οι προσφορές πριν την έκδοση απόφασης κατακύρωσης.

Για τον σκοπό αυτό θα ζητείται από τον υποψήφιο Ανάδοχο έγγραφη αιτιολόγηση της ανάλυσης της Οικονομικής Προσφοράς. Εάν και μετά την παροχή της ανωτέρω αιτιολόγησης οι προσφερόμενες τιμές κριθούν ως ασυνήθιστα χαμηλές, η Προσφορά θα απορρίπτεται.

**10. Η σύγκριση των προσφερόμενων τιμών θα γίνεται επί της καθαρής αξίας, άνευ ΦΠΑ, για το σύνολο των ειδών.**

11. Προσφορές που οι τιμές τους υπερβαίνουν την προϋπολογισθείσα δαπάνη απορρίπτονται.

12. Για την ανάλυση των τιμών της Προσφοράς τους οι υποψήφιοι Ανάδοχοι είναι υποχρεωμένοι να συμπληρώσουν τους ΠΙΝΑΚΕΣ ΟΙΚΟΝΟΜΙΚΗΣ ΠΡΟΣΦΟΡΑΣ όπως καθορίζονται στο Τμήμα Γ της παρούσας διακήρυξης.

13. Σε περίπτωση που δύο ή περισσότεροι προσφέροντες δώσουν ίδια προσφορά, η οποία θα είναι και η χαμηλότερη, θα διενεργείται κλήρωση μεταξύ των ισότιμων προσφορών, από την Επιτροπή Διενέργειας του Διαγωνισμού.

## ΑΡΘΡΟ 13: ΤΡΟΠΟΣ ΥΠΟΒΟΛΗΣ ΠΡΟΣΦΟΡΩΝ

Οι προσφορές είναι δυνατό:

α. να υποβάλλονται στα γραφεία της Αναθέτουσας Αρχής (οδός Ιουστινιανού αριθ. 11 υπόψη Αναστασίας Παπαδοπούλου) μέχρι την ημέρα και ώρα της καταληκτικής ημερομηνίας υποβολής προσφορών

είτε

β. να αποστέλλονται στην παραπάνω διεύθυνση με συστημένη ταχυδρομική επιστολή που θα απευθύνεται στην ΑΡΣΙΣ Κοινωνική Οργάνωση Υποστήριξης Νέων και να έχουν παραληφθεί από την Αναθέτουσα Οργάνωση μέχρι την ορισθείσα ημέρα και ώρα της καταληκτικής ημερομηνίας υποβολής προσφορών. Εφόσον η προσφορά αποσταλεί στην Υπηρεσία Διενέργειας με οποιονδήποτε τρόπο, θα πρέπει να φέρει την ένδειξη «Να μην ανοιχθεί από την ταχυδρομική υπηρεσία ή τη γραμματεία».

Η Υπηρεσία Διενέργειας δεν αναλαμβάνει καμία ευθύνη για τυχόν καθυστέρηση στην άφιξη των προσφορών, από οποιαδήποτε αιτία, που αποστέλλονται με τον ως άνω τρόπο.

Οι προσφορές που είτε υποβλήθηκαν μετά την καθορισμένη ημερομηνία είτε δεν έφθασαν έγκαιρα στην Υπηρεσία Διενέργειας, θα επιστρέφονται στους Προσφέροντες χωρίς να έχουν αποσφραγισθεί.

## ΑΡΘΡΟ 14: ΑΠΟΣΦΡΑΓΙΣΗ & ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ

Η αποσφράγιση των προσφορών γίνεται δημόσια από την αρμόδια Επιτροπή Διενέργειας Διαγωνισμού που έχει νομότυπα οριστεί από την ΑΡΣΙΣ. Η Επιτροπή Διενέργειας Διαγωνισμού προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται στην παρούσα διακήρυξη. Προσφορές που υποβάλλονται στην Αναθέτουσα Οργάνωση μετά την έναρξη της διαδικασίας αποσφράγισης δεν αποσφραγίζονται αλλά παραδίδονται στην Αναθέτουσα Οργάνωση για επιστροφή ως εκπρόθεσμες.

Τα στάδια της αποσφράγισης είναι τα ακόλουθα:

ΦΑΣΗ Α΄: Αποσφράγιση φακέλου «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ»

1. Αριθμούνται όλες οι προσφορές με βάση των αριθμό πρωτοκόλλου κατάθεσης.
2. Αποσφραγίζεται ο κυρίως φάκελος κάθε προσφοράς και στη συνέχεια ο υποφάκελος «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ» με βάση την παραπάνω αρίθμηση και μονογράφονται τα πρωτότυπα κατά φύλλο. Στην αποσφράγιση δύναται να παρίστανται οι διαγωνιζόμενοι με τους νόμιμους εκπροσώπους τους ή εξουσιοδοτημένους αντιπροσώπους τους.
3. Η εξέταση των απαραίτητων προϋποθέσεων που πρέπει να πληροί ο προσφέρων σύμφωνα με τα στοιχεία του φακέλου «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ» και η αποδοχή του προσφέροντος στο επόμενο στάδιο του διαγωνισμού γίνεται στη συνέχεια αυθημερόν, εφόσον είναι δυνατό, στην ανοικτή συνεδρίαση της Επιτροπής Αξιολόγησης Προσφορών.
4. Η Επιτροπή Διενέργειας Διαγωνισμού δύναται να διακόψει τη διαδικασία για λόγους ανωτέρας βίας και να ορίσει νέα ημερομηνία και ώρα συνεδρίασης ενημερώνοντας σχετικά τους προσφέροντες.
5. Όσοι δικαιούνται να παρίστανται στη διαδικασία αποσφράγισης των προσφορών λαμβάνουν γνώση των συμμετεχόντων στο διαγωνισμό καθώς επίσης και των φακέλων που υποβλήθηκαν. Ο χρόνος πρόσβασης των συμμετεχόντων στις προσφορές που θα υποβληθούν είναι μέχρι το πέρας της ημέρας (εργάσιμες ώρες) κατά την οποία διενεργείται η σχετική αποσφράγιση. Ο συμμετέχων που λαμβάνει γνώση του σχετικού φακέλου, θα υπογράψει σε σχετική κατάσταση που θα τηρεί η Υπηρεσία διενέργειας του διαγωνισμού και θα αποτελεί το μοναδικό αποδεικτικό γνώσης αυτού.
6. Οι προσφορές που δεν γίνονται αποδεκτές μετά την εξέταση του υποφακέλου «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ» αποκλείονται από το διαγωνισμό.

ΦΑΣΗ Β’: Αποσφράγιση Τεχνικών Προσφορών

1. Η αποσφράγιση του Φακέλου «Τεχνική Προσφορά» γίνεται από την Επιτροπή Διενέργειας Διαγωνισμού μόνο για εκείνους τους προσφέροντες που έγιναν αποδεκτοί στο διαγωνισμό μετά το άνοιγμα του υποφακέλου «Δικαιολογητικά Συμμετοχής». Η αποσφράγιση γίνεται αυθημερόν. Κατά την αποσφράγιση μπορούν να παρίστανται οι διαγωνιζόμενοι με τους νόμιμους ή εξουσιοδοτημένους εκπροσώπους τους.
2. Το άνοιγμα του Φακέλου «Τεχνική Προσφορά» συνοδεύεται από τη μονογραφή των μελών της Επιτροπής ανά φύλλο των πρωτοτύπων.
3. Η Επιτροπή Διενέργειας Διαγωνισμού προβαίνει σε λεπτομερή έλεγχο ως προς την πληρότητα, την ακρίβεια και την επάρκεια των υποβληθέντων δικαιολογητικών και διαπιστώνει τη συμφωνία ή την ασυμφωνία τους με τους απαράβατους όρους της παρούσας διακήρυξης και εισηγείται για την περαιτέρω αποδοχή ή/και απόρριψη των προσφορών στην Επιτροπή Τεχνικής Αξιολόγησης. Οι προσφορές που παρουσιάζουν αποκλίσεις από τις τεχνικές προδιαγραφές της διακήρυξης απορρίπτονται ως απαράδεκτες, μετά από αιτιολογημένη έγγραφη διατύπωση της Επιτροπής.
* Οι φάκελοι των οικονομικών προσφορών δεν αποσφραγίζονται σε αυτή τη φάση αλλά μονογράφονται από τα μέλη της Επιτροπής και φυλάσσονται σε νέο ενιαίο φάκελο ο οποίος επίσης σφραγίζεται, υπογράφεται από την Επιτροπή και φυλάσσεται.
* Οι φάκελοι των οικονομικών προσφορών για όσες προσφορές δεν κρίθηκαν κατά την αξιολόγηση των τεχνικών στοιχείων, αποδεκτές, δεν αποσφραγίζονται αλλά επιστρέφονται στους προσφέροντες.
1. Μετά την αξιολόγηση των Τεχνικών Προσφορών των συμμετεχόντων από την αρμόδια Επιτροπή Τεχνικής Αξιολόγησης, η εν λόγω Επιτροπή συντάσσει και υπογράφει πρακτικό το οποίο κοινοποιεί για έγκριση ή απόρριψη στο αρμόδιο όργανο της Αναθέτουσας Αρχής το οποίο με τη σειρά του εκδίδει τη σχετική απόφαση.
2. Οι συμμετέχοντες ενημερώνονται για την απόφαση του αρμοδίου οργάνου της αναθέτουσας αρχής επί της τεχνικής αξιολόγησης και έχουν δικαίωμα ένστασης για αυτό το στάδιο της διαδικασίας μέχρι την ώρα και ημέρα αποσφράγισης της οικονομικής προσφοράς.

ΦΑΣΗ Γ’: Αποσφράγιση Οικονομικών Προσφορών

1. Μετά την ολοκλήρωση της αξιολόγησης του παραπάνω σταδίου, η αρμόδια επιτροπή διενέργειας του διαγωνισμού προβαίνει στην αποσφράγιση των φακέλων της οικονομικής προσφοράς των αποδεκτών προσφορών, η οποία θα πραγματοποιηθεί την 2/8/2021 και ώρα 15:00 στα γραφεία της Αναθέτουσας Αρχής. Το άνοιγμα του Φακέλου «Οικονομική Προσφορά» συνοδεύεται από τη μονογραφή από τα μέλη της Επιτροπής ανά φύλλο των πρωτοτύπων.
2. Η επιτροπή στη συνέχεια ελέγχει τις οικονομικές προσφορές και συντάσσει πρακτικό με το οποίο γνωστοποιεί τις τυχόν απορριφθείσες οικονομικές προφορές και τις τιμές των αποδεκτών προσφορών και συντάσσει τον πίνακα της τελικής κατάταξης με βάση το κριτήριο της χαμηλότερης τιμής.
3. Μετά από την αποσφράγιση των οικονομικών προσφορών η αρμόδια επιτροπή διενέργειας του διαγωνισμού αξιολογεί τις προσφορές προκειμένου να αναδειχθεί ο (προσωρινός) Ανάδοχος. Κατόπιν υποβάλλει την γνωμοδότησή της στο αρμόδιο όργανο της Αναθέτουσας Αρχής (Επιτροπή Προμηθειών) το οποίο κατόπιν αξιολογεί επί της ουσίας τις προσφορές, συντάσσει πίνακα κατάταξης, γνωμοδοτεί και εισηγείται σχετικά στη διοίκηση της Αναθέτουσας Αρχής που με τη σειρά της την εγκρίνει ή την απορρίπτει αιτιολογημένα, γνωστοποιώντας την απόφαση στους προσφέροντες και καλώντας τον Ανάδοχο να υποβάλλει σε κλειστό φάκελο εντός οκτώ (8) ημερών από την κοινοποίηση τα οριζόμενα στην παρούσα διακήρυξη δικαιολογητικά κατακύρωσης.
4. **Ανάδοχος θα αναδειχθεί εκείνος που θα προσφέρει τη χαμηλότερη τιμή άνευ ΦΠΑ εφόσον οι υπηρεσίες καλύπτουν υποχρεωτικά τις τεχνικές περιγραφές της παρούσας διακήρυξης.**
5. Κατά την αποσφράγιση των οικονομικών προσφορών μπορούν να παρίστανται οι διαγωνιζόμενοι με τους νόμιμους ή εξουσιοδοτημένους εκπροσώπους τους και να λάβουν γνώση των τιμών που προσφέρθηκαν.
6. Σε περίπτωση που η οικονομική προσφορά είναι ασυνήθιστα χαμηλή, θα ζητείται από τον υποψήφιο ανάδοχο έγγραφη αιτιολόγηση της ανάλυσης της οικονομικής του προσφοράς.

## ΑΡΘΡΟ 15: ΑΠΟΡΡΙΨΗ ΠΡΟΣΦΟΡΩΝ

Η προσφορά του υποψήφιου Αναδόχου απορρίπτεται ως απαράδεκτη σε κάθε μία από τις κάτωθι περιπτώσεις, επιφυλασσόμενων άλλων περιπτώσεων που προβλέπονται στην παρούσα:

1. Έλλειψη οποιουδήποτε δικαιολογητικού του άρθρου 7 του Μέρους Α της παρούσας.

2. Προσφορά με χρόνο υλοποίησης μεγαλύτερο από τον προβλεπόμενο.

3. Προσφορά που ορίζει μικρότερο από το ζητούμενο χρόνο ισχύος.

4. Προσφορά που είναι αόριστη και ανεπίδεκτη εκτίμησης ή είναι υπό αίρεση.

5. Προσφορά που παρουσιάζει ουσιώδεις αποκλίσεις από τους όρους και τις τεχνικές προδιαγραφές της Διακήρυξης

6. Προσφορά που παρουσιάζει αποκλίσεις από απαράβατους όρους της Διακήρυξης

7. Προσφορά στην οποία δεν προκύπτει με σαφήνεια η προσφερόμενη τιμή.

8. Προσφορά που το συνολικό της τίμημα υπερβαίνει την προϋπολογισθείσα δαπάνη.

9. Ασυνήθιστα χαμηλή Οικονομική Προσφορά. Στην περίπτωση αυτή θα ζητείται από τον υποψήφιο Ανάδοχο έγγραφη αιτιολόγηση της ανάλυσης της οικονομικής του προσφοράς. Εάν και μετά την παροχή της ανωτέρω αιτιολόγησης οι προσφερόμενες τιμές κριθούν ως ασυνήθιστα χαμηλές, η Προσφορά θα απορρίπτεται.

## ΑΡΘΡΟ 16: ΚΑΤΑΚΥΡΩΣΗ ΤΟΥ ΔΙΑΓΩΝΙΣΜΟΥ

Μετά την κατάταξη των προσφορών και την ανάδειξη αυτού στον οποίο πρόκειται να γίνει η κατακύρωση, ο προσφέρων στον οποίο πρόκειται να γίνει η κατακύρωση, εντός προθεσμίας οκτώ (8) ημερών από την κοινοποίηση σχετικής έγγραφης ειδοποίησης σ’ αυτόν, με βεβαίωση παραλαβής με οιοδήποτε νόμιμο τρόπο (συμπεριλαμβανομένου και του μηνύματος ηλεκτρονικού ταχυδρομείου), οφείλει να υποβάλει, σε σφραγισμένο φάκελο, στην Υπηρεσία Διενέργειας του διαγωνισμού, τα έγγραφα και δικαιολογητικά που προβλέπονται στο άρθρο 7.3 της παρούσης

Η Επιτροπή Διενέργειας του Διαγωνισμού προβαίνει στην αποσφράγιση του φακέλου των δικαιολογητικών κατακύρωσης την ημερομηνία και ώρα που ορίζεται με σχετικό έγγραφο της η Αναθέτουσα Οργάνωση, μονογράφονται δε από την Επιτροπή Διενέργειας όλα τα στοιχεία του φακέλου κατά φύλλο. Όσοι δικαιούνται να παρευρίσκονται στη διαδικασία αποσφράγισης του φακέλου των δικαιολογητικών, λαμβάνουν γνώση των δικαιολογητικών που κατατέθηκαν.

Η Επιτροπή ελέγχει την ορθότητα και την πληρότητα των δικαιολογητικών και των εγγράφων που υποβλήθηκαν από τον προσφέροντα στον οποίο πρόκειται να γίνει η κατακύρωση και καταρτίζει πρακτικό, το οποίο παραδίδει στην Αναθέτουσα Οργάνωση, η οποία αποφαίνεται σχετικά και με μέριμνά της γνωστοποιείται στους υποψήφιους η απόφασή της για την κατακύρωση του αποτελέσματος του διαγωνισμού.

Όταν ο προσφέρων ο οποίος προσφέρει τη χαμηλότερη τιμή δεν προσκομίσει εγκαίρως και προσηκόντως ένα ή περισσότερα από τα έγγραφα και δικαιολογητικά που αναφέρονται ανωτέρω, η κατακύρωση γίνεται στον προσφέροντα που προσφέρει την αμέσως επόμενη χαμηλότερη τιμή. Σε περίπτωση που και αυτός δεν προσκομίσει ένα ή περισσότερα από τα έγγραφα και δικαιολογητικά τα οποία απαιτούνται κατά τα ανωτέρω, η κατακύρωση γίνεται στον προσφέροντα με την αμέσως επόμενη χαμηλότερη τιμή και ούτω καθ΄ εξής. Αν κανένας από τους προσφέροντες δεν προσκομίζει, σύμφωνα με τους όρους και τις προϋποθέσεις των ανωτέρω, ένα ή περισσότερα από τα έγγραφα και δικαιολογητικά τα οποία απαιτούνται, ο διαγωνισμός ματαιώνεται.

## ΑΡΘΡΟ 17: ΔΙΚΑΙΩΜΑ ΜΑΤΑΙΩΣΗΣ

Η Αναθέτουσα Οργάνωση διατηρεί το δικαίωμα:

α. να αποφασίσει τη ματαίωση, ακύρωση ή διακοπή του διαγωνισμού

β. να αποφασίσει τη ματαίωση του διαγωνισμού και την επανάληψή του με τροποποίηση ή μη των όρων και των προδιαγραφών της Προκήρυξης

γ. να αποφασίσει τη ματαίωση του διαγωνισμού και να προσφύγει στη διαδικασία της διαπραγμάτευσης.

## ΑΡΘΡΟ 18: ΚΑΤΑΡΤΙΣΗ ΚΑΙ ΥΠΟΓΡΑΦΗ ΣΥΜΒΑΣΗΣ ΥΛΟΠΟΙΗΣΗΣ ΤΟΥ ΕΡΓΟΥ

1. Μετά την ανακοίνωση της Κατακύρωσης καταρτίζεται η σχετική Σύμβαση ανάθεσης του έργου σύμφωνα και με τους όρους της παρούσας διακήρυξης η οποία θα αποτελεί αναπόσπαστο μέρος της σύμβασης. Η Σύμβαση, που περιλαμβάνει, λεπτομερώς όλους τους όρους και τις προϋποθέσεις για την υλοποίηση του Έργου καθώς και τα δικαιώματα και τις υποχρεώσεις των συμβαλλομένων μερών, καταρτίζεται με βάση την Κατακύρωση, την προσφορά και τη Διακήρυξη, κατά φθίνουσα σειρά ιεραρχίας και κατισχύει αυτών πλην καταδήλων σφαλμάτων ή παραδρομών. Για τις ανάγκες κατάρτισης των ειδικών όρων και λεπτομερειών της Σύμβασης, ο Ανάδοχος θα συνεργαστεί με την Αναθέτουσα Οργάνωση. Τυχόν υποβολή σχεδίων Σύμβασης από τους υποψηφίους μαζί με τις προσφορές τους, δε δημιουργεί καμία δέσμευση για την Αναθέτουσα Οργάνωση. Η Σύμβαση θα καταρτιστεί στην ελληνική γλώσσα με βάση τους όρους που περιλαμβάνονται στη Διακήρυξη και την Προσφορά του Αναδόχου, θα διέπεται από το ελληνικό δίκαιο και δεν μπορεί να περιέχει όρους αντίθετους προς το περιεχόμενο της παρούσας. Επίσης επίσημη γλώσσα κατά την εφαρμογή της Σύμβασης θα είναι η ελληνική. Το σύνολο των εγγράφων που απορρέουν από τη Σύμβαση (εκθέσεις, αναλύσεις, κλπ.) θα συντάσσονται στην ελληνική γλώσσα. Εάν υπάρξει κόστος μεταφράσεων εγγράφων του Αναδόχου, το κόστος αυτό θα βαρύνει τον ανάδοχο.

Ενδεικτικά, η Σύμβαση θα περιλαμβάνει:

α. Τον τόπο και χρόνο υπογραφής της σύμβασης.

β. Τα συμβαλλόμενα μέρη.

γ. την παρεχόμενη υπηρεσία.

δ. Το τελικό ποσό κατακύρωσης

ε. Τον τόπο, τρόπο, και χρόνο παράδοσης της παρεχόμενης υπηρεσίας.

ζ. Τις προβλεπόμενες εγγυήσεις και ρήτρες.

η. Τον τρόπο επίλυσης των τυχόν διαφορών.

θ. Τον τρόπο πληρωμής και αναπροσαρμογής του συμβατικού τιμήματος.

2. Σε περίπτωση που πιθανολογείται ότι, κατά το χρονικό διάστημα κατάρτισης του τελικού κειμένου της Σύμβασης, θα λήξει η ισχύς της προσφοράς ή της εγγύησης συμμετοχής, ο Ανάδοχος υποχρεούται στην έγκαιρη παράταση της ισχύος της προσφοράς του κατά τον εκτιμώμενο για την ολοκλήρωση του κειμένου της Σύμβασης απαιτούμενο χρόνο και την παράταση, για τον ίδιο χρόνο, της ισχύος της εγγυητικής συμμετοχής.

3. Μετά την ολοκλήρωση του εγγράφου της Σύμβασης και μέσα σε χρονικό διάστημα 24 ωρών από την λήψη έγγραφης πρόσκλησης από την Αναθέτουσα Οργάνωση, ο Ανάδοχος υποχρεούται να προσέλθει για την υπογραφή της Σύμβασης. Στην περίπτωση που ο ανάδοχος δεν προσέλθει να υπογράψει τη Σύμβαση, η Υπηρεσία δύναται να κηρύξει έκπτωτο τον Ανάδοχο και να αναζητήσει την αποκατάσταση κάθε θετικής και αποθετικής της ζημίας.

4. Στη σύμβαση θα αναφέρονται επίσης και οι παρακάτω όροι

Α. Η έκδοση/αναθεώρηση  της  απαιτούμενης Οικοδομικης Αδειας είναι ευθύνη  υποχρέωση του αναδόχου και περιλαμβάνει τις τοπογραφικές, αρχιτεκτονικές, μηχανολογικές και στατικές μελέτες, οι οποίες θα υποβληθούν στο αρμόδιο Πολεοδομικό γραφείο.  Στην αναθεώρηση/έκδοση της Οικοδομικης Αδειας συμπεριλαμβάνονται αμοιβές μηχανικού,αρχιτέκτονα, ασφαλιστικές εισφορές, έξοδα εκτύπωσης, πληρωμές προς τρίτους, πληρωμές προς ταμεία και τράπεζες που αφορούν την έκδοση της Άδειας Δόμησης.

Η αναθέτουσα δεν φέρει καμία αστική και ποινική ευθύνη απέναντι στον οποιοδήποτε τρίτο για ζημίες που οφείλονται στις εργασίες που εκτελούνται στον ευρύτερο χώρο του Έργου από τον ανάδοχο , όπως και για κάθε τυχόν ατύχημα, το οποίο τυχόν θα συμβεί στο προσωπικό του  αναδόχου ή κάθε τρίτου που έλκει από αυτόν δικαιώματα κατά την εκτέλεση των εργασιών που σήμερα και με τον παρόν ανατίθενται στον  ανάδοχο Ο ανάδοχος με βάση τη συνολική και τις τμηματικές προθεσμίες που προβλέπονται στη Σύμβαση, προέβη στη σύνταξη χρονοδιαγράμματος, το οποίο εγκρίθηκε από την αναθέτουσα .

 Ο ανάδοχος καθ’ όλη τη διάρκεια της εκτελέσεως του Έργου υποχρεούται να συμμορφώνεται με τους νόμους, τα διατάγματα, τις υπουργικές αποφάσεις, τους κανονισμούς, τις αστυνομικές διατάξεις ή διαταγές, καθώς και με τις νόμιμες απαιτήσεις οποιασδήποτε δημόσιας, δημοτικής ή άλλης αρχής που θα αναφέρονται και θα έχουν εφαρμογή κατά οποιοδήποτε τρόπο για τον τον τον ανάδοχο ή / και για τις εργασίες του. Ο ανάδοχος υποχρεούται στην έκδοση με μέριμνα, ευθύνη και δαπάνες του , κάθε άδειας που προβλέπεται εφόσον η άδεια αυτή απαιτείται για την εκτέλεση των εργασιών που εκτελεί. Ο ανάδοχος έχει την υποχρέωση να καταβάλλει (π.χ. κάθε Παρασκευή) αμελλητί τις πληρωμές του προσωπικού του και γενικώς κάθε προσώπου που απασχολήθηκε κατά οποιοδήποτε τρόπο κατά την εκτέλεση του Έργου και οφείλει να διατηρεί μέχρι της οριστικής παραλαβής του Έργου πλήρη αποδεικτικά στοιχεία, από τα οποία να προκύπτει αμαχήτως η εκπλήρωση της υποχρεώσεώς του αυτής, παραδίδοντας στην αναθέτουσα και αντίγραφο των πληρωμών στο Ι.Κ.Α. Ο ανάδοχος  αναλαμβάνει να διεκπεραιώσει όλες τις αναγκαίες από τις κείμενες διατάξεις διαδικασίες απογραφής  οικοδομοτεχνικού έργου στο αρμόδιο τμήμα ΕΦΚΑ-ΙΚΑ καθώς και την διαδικασία υποβολής των ΑΠΔ , της πληρωμής των νόμιμων ασφαλιστικών  εισφορών και την οριστικοποίηση-κλείσιμο του φακέλλου στην υπηρεσία του ΕΦΚΑ-ΙΚΑ πριν την οριστική εξόφληση  της αμοιβής της σύμβασης. ΄Εχει επίσης την υποχρέωση να ενημερώνει  την αναθέτουσα - αυθημερόν- για οποιαδήποτε ενέργεια κάνει ή οποιοδήποτε έγγραφο υποβάλλει στο ΙΚΑ για λογαριασμό της ΑΡΣΙΣ

Β. Για τα εργατικά ή άλλα ατυχήματα που τυχόν θα συμβούν στα πρόσωπα που θα απασχοληθούν καθ’ όλη τη διάρκεια της εκτελέσεως του έργου ως και σε οποιονδήποτε τρίτο, ο ανάδοχος φέρει την πλήρη αστική και ποινική ευθύνη. Αυτός είναι ο μόνος και αποκλειστικά υπεύθυνος για κάθε ζημιά ή βλάβη σε πρόσωπα, πράγματα ή ζώα ή για κάθε ατύχημα, θανατηφόρο ή όχι, εφόσον τα ανωτέρω προξενηθούν κατά τη διάρκεια και εξαιτίας των εργασιών κατασκευής του έργου ή συνεπεία ελαττωμάτων αυτού μέχρι την οριστική παραλαβή του και φέρει την υποχρέωση για την αποκατάσταση της ζημίας και την έγκαιρη και πλήρη ικανοποίηση των απαιτήσεων των δικαιούχων.

Γ. Ο ανάδοχος υποχρεούται προς αποφυγή ατυχημάτων να λαμβάνει τα απαραίτητα και εκάστοτε ενδεικνυόμενα μέτρα, ή τις αρμόδιες αρχές. Αν παρόλα αυτά συμβεί να αποδοθεί ευθύνη οποιασδήποτε φύσεως στον ανάδοχο από τις ανωτέρω αιτίες, ο ανάδοχος ευθύνεται έναντι της αναθέτουσας και υποχρεούται να του ανορθώσει πλήρως κάθε ζημία που θα προκύψει και να καταβάλει στην αναθέτουσα κάθε ποσό που ενδεχομένως αυτή θα υποχρεωθεί να πληρώσει σε τρίτους για την αιτία αυτή, εντόκως νομίμως από της καταβολής του μέχρις εξοφλήσεως.

Δ. Ο ανάδοχος είναι ο μόνος και αποκλειστικά υπεύθυνος για την ασφάλεια και προστασία του προσωπικού του , των τρίτων και του κοινού γενικώς, κάθε και του ίδιου του έργου, του εξοπλισμού, των υλικών και των μηχανημάτων,των εγκαταστάσεων κ.λ.π.

## ΑΡΘΡΟ 19:ΕΦΑΡΜΟΣΤΕΟ ΔΙΚΑΙΟ

Η Σύμβαση διέπεται από το Ελληνικό Δίκαιο.

Σε περίπτωση διαφορών που ενδεχομένως προκύψουν σχετικά με την ερμηνεία ή την εκτέλεση ή την εφαρμογή της Σύμβασης ή εξ' αφορμής της, η Αναθέτουσα Οργάνωση και ο Ανάδοχος καταβάλλουν κάθε προσπάθεια για τη φιλική επίλυσή τους, σύμφωνα με τους κανόνες της καλής πίστης και των χρηστών συναλλακτικών ηθών.

Για κάθε διαφορά που δεν είναι δυνατό να επιλυθεί σύμφωνα με τα παραπάνω οριζόμενα, αρμόδια θα είναι τα δικαστήρια που εδρεύουν στην Θεσσαλονίκη.

## ΑΡΘΡΟ 20: ΠΑΡΑΔΟΣΗ – ΠΑΡΑΛΑΒΗ

### 20.1 ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ

Η διάρκεια εκτέλεσης των εργασιών θα πρέπει να ξεκινά το αργότερο την 10/8/2021 και να ολοκληρωθεί το αργότερο την 30/9/2021.

### 20.2 ΜΕΤΑΘΕΣΗ ΧΡΟΝΟΔΙΑΓΡΑΜΜΑΤΟΣ

Η Αναθέτουσα Οργάνωση διατηρεί μονομερώς το δικαίωμα μετάθεσης του χρονοδιαγράμματος παροχής της υπηρεσίας ή επί μέρους προβλεπόμενων χρονικών σημείων ή δραστηριοτήτων του χρονοδιαγράμματος, εάν κρίνει ότι αυτό επιβάλλεται. Στις περιπτώσεις αυτές ενημερώνει εγκαίρως τον Ανάδοχο για την διαφοροποίηση του χρονοδιαγράμματος ως προς τη συγκεκριμένη δραστηριότητα.

Ο Ανάδοχος δικαιούται να ζητήσει μετάθεση της προθεσμίας παροχής της υπηρεσίας, στην περίπτωση που η εκτέλεση της Σύμβασης ή επί μέρους δραστηριοτήτων της καθυστερεί ή πρόκειται να καθυστερήσει για λόγους που δεν ανάγονται στη σφαίρα ευθύνης του ή για λόγους ανωτέρας βίας. Στην περίπτωση αυτή ο Ανάδοχος συνυποβάλλει πλήρη και λεπτομερή στοιχεία για την τεκμηρίωση του αιτήματός του και το αίτημα εξετάζεται από την Αναθέτουσα Οργάνωση η οποία αποφασίζει σχετικά και ειδοποιεί γραπτώς τον Ανάδοχο.

### 20.3 ΤΟΠΟΣ διενέργειας των εργασιών

###  Το γήπεδο στο ΚΥΤ Φυλακίου ΄Εβρου

## ΑΡΘΡΟ 21: ΤΡΟΠΟΣ-ΠΛΗΡΩΜΗΣ-ΚΡΑΤΗΣΕΙΣ

**Ο τρόπος πληρωμής ορίζεται ως εξής: Η πληρωμή για την προμήθεια θα μετά την έκδοση του αντίστοιχου τιμολογίου εκ μέρους του Αναδόχου και την παράδοσή του στην Αναθέτουσα Οργάνωση, σε τραπεζικό λογαριασμό που θα ορίσει ο ανάδοχος. Όλες οι πληρωμές θα γίνονται σε ευρώ.**

## ΑΡΘΡΟ 22: ΕΓΓΥΗΤΙΚΗ ΕΥΘΥΝΗ

Ο Ανάδοχος εγγυάται προς την Αναθέτουσα Οργάνωση ότι η παρεχόμενη υπηρεσία θα εκτελεσθεί σύμφωνα με τους όρους και προϋποθέσεις της Σύμβασης, θα ανταποκρίνεται στις προδιαγραφές, αποτελέσματα και ιδιότητες όπως αυτές προδιαγράφονται στην Προκήρυξη ή επιτρέπεται να προδιαγραφούν από την Αναθέτουσα Οργάνωση κατά την εκτέλεση της υπηρεσίας.

## ΑΡΘΡΟ 23: ΤΡΟΠΟΠΟΙΗΣΗ ΣΥΜΒΑΣΗΣ

Η Σύμβαση τροποποιείται όταν συμφωνήσουν, εγγράφως, προς τούτο, τα δύο συμβαλλόμενα μέρη.

## ΑΡΘΡΟ 24: ΥΠΟΧΡΕΩΣΕΙΣ ΑΣΦΑΛΙΣΗΣ

Ο Ανάδοχος υποχρεούται να λαμβάνει κάθε πρόσφορο μέτρο ασφάλειας και προστασίας για την αποτροπή ζημιών ή φθορών και είναι υπεύθυνος για κάθε ζημία ή βλάβη προσώπων, πραγμάτων ή εγκαταστάσεων της Αναθέτουσας Οργάνωσης, του προσωπικού της ή τρίτων και για την αποκατάσταση κάθε τέτοιας βλάβης ή ζημίας που είναι δυνατόν να προξενηθεί κατά ή επ’ ευκαιρία της παροχής της υπηρεσίας από τον Ανάδοχο ή τους υπεργολάβους του εφ’ όσον οφείλεται σε πράξη ή παράλειψη αυτών. Ο Ανάδοχος υποχρεούται να ασφαλίσει και διατηρεί ασφαλισμένο το προσωπικό του στους αρμόδιους ασφαλιστικούς οργανισμούς καθ’ όλη τη διάρκεια παροχής της υπηρεσίας και μεριμνά όπως οι υπεργολάβοι του πράξουν το ίδιο.

## ΑΡΘΡΟ 25: ΕΜΠΙΣΤΕΥΤΙΚΟΤΗΤΑ

Χωρίς την προηγούμενη γραπτή συναίνεση της Αναθέτουσας Οργάνωσης, ο Ανάδοχος δεν αποκαλύπτει εμπιστευτικές πληροφορίες που του δόθηκαν ή που ο ίδιος ανακάλυψε κατά την υλοποίηση της υπηρεσίας, ούτε κοινοποιεί στοιχεία, έγγραφα και πληροφορίες των οποίων λαμβάνει γνώση σε σχέση με τη Σύμβαση, υποχρεούται δε να μεριμνά ώστε το προσωπικό του, να τηρήσει την ως άνω υποχρέωση. Σε περίπτωση αθέτησης από τον Ανάδοχο της ως άνω υποχρέωσής του, η Αναθέτουσα Οργάνωση δικαιούται να απαιτήσει την αποκατάσταση τυχόν ζημίας της και την παύση κοινοποίησης των εμπιστευτικών πληροφοριών και την παράλειψή της στο μέλλον. Ο Ανάδοχος δεν δύναται να προβαίνει σε δημόσιες δηλώσεις σχετικά με την υπηρεσία χωρίς την προηγούμενη συναίνεση της Αναθέτουσας Οργάνωσης, ούτε να συμμετέχει σε δραστηριότητες ασυμβίβαστες με τις υποχρεώσεις του απέναντι στην Αναθέτουσα Οργάνωση και δεν δεσμεύει την Αναθέτουσα Οργάνωση, με κανένα τρόπο, χωρίς την προηγούμενη γραπτή της συναίνεση.

## ΑΡΘΡΟ 26: ΑΝΩΤΕΡΑ ΒΙΑ

Τα συμβαλλόμενα μέρη δεν ευθύνονται για τη μη εκπλήρωση των συμβατικών τους υποχρεώσεων, στο μέτρο που η αδυναμία εκπλήρωσης οφείλεται σε περιστατικά ανωτέρας βίας.

Ο Ανάδοχος, επικαλούμενος υπαγωγή της αδυναμίας εκπλήρωσης υποχρεώσεών του σε γεγονός που εμπίπτει στην προηγούμενη παράγραφο, οφείλει να γνωστοποιήσει και επικαλεστεί προς την Αναθέτουσα Οργάνωση τους σχετικούς λόγους και περιστατικά εντός αποσβεστικής προθεσμίας τριών (3) ημερών από τότε που συνέβησαν, προσκομίζοντας τα απαραίτητα αποδεικτικά στοιχεία. Η Αναθέτουσα Οργάνωση υποχρεούται να απαντήσει εντός τριών (3) ημερών από λήψεως του σχετικού αιτήματος του Αναδόχου, διαφορετικά με την πάροδο άπρακτης της προθεσμίας τεκμαίρεται η απόρριψη του αιτήματος.

## ΑΡΘΡΟ 27: ΚΥΡΩΣΕΙΣ - ΛΥΣΗ – ΚΑΤΑΓΓΕΛΙΑ ΤΗΣ ΣΥΜΒΑΣΗΣ – ΕΚΠΤΩΣΗ ΑΝΑΔΟΧΟΥ

Η Αναθέτουσα Οργάνωση δύναται να επιβάλλει κυρώσεις με τη μορφή προστίμων στην περίπτωση, στην οποία ο Ανάδοχος καθυστερεί, χωρίς να συντρέχουν λόγοι ανωτέρας βίας, την παράδοση των παραδοτέων που έχουν προσδιοριστεί στην σύμβαση. Το πρόστιμο ανέρχεται σε 2%επί του προϋπολογισμού της υπηρεσίας για κάθε ημέρα καθυστέρησης.

Η Αναθέτουσα Οργάνωση διατηρεί την ευχέρεια να εισπράξει τα πρόστιμα είτε σε μορφή παρακράτησης από πληρωμές, είτε να επιδιώξει την είσπραξή τους με κάθε νόμιμο μέσο.

Σε περίπτωση επανειλημμένων καθυστερήσεων στην εκτέλεση των υπηρεσιών του αναδόχου ή σε περίπτωση παράβασης από τον ανάδοχο οιουδήποτε από τους όρους της διακήρυξης και της σχετικής σύμβασης ή πλημμελούς εκτέλεσης των υποχρεώσεων του, η Αναθέτουσα Οργάνωση ύστερα από πρόταση της αρμόδιας Επιτροπής Παρακολούθησης και Παραλαβής δικαιούται να κηρύξει τον ανάδοχο έκπτωτο και να λύσει τη σύμβαση αζημίως για την Αναθέτουσα Οργάνωση, ενώ ταυτόχρονα δικαιούται να επιδιώξει με κάθε νόμιμο μέσο την αποκατάσταση κάθε θετικής και αποθετικής της ζημίας από την παράνομη και αντισυμβατική συμπεριφορά του αναδόχου.

## ΑΡΘΡΟ 28: ΓΕΝΙΚΗ ΕΠΙΦΥΛΑΞΗ

Η Αναθέτουσα Οργάνωση διατηρεί το δικαίωμα να απορρίψει κάποια προσφορά πριν την ανάθεση της σύμβασης για τους λόγους που αναφέρονται στην παρούσα και δικαιούται να ακυρώσει τη διαδικασία του διαγωνισμού και να απορρίψει όλες τις προσφορές οποτεδήποτε για τους λόγους που αναφέρονται αναλυτικά στην παρούσα.

# ΤΜΗΜΑ Β’:

#  ΤΕΧΝΙΚΕΣ ΠΡΟΔΙΑΓΡΑΦΕΣ – ΠΙΝΑΚΑΣ ΑΠΑΙΤΗΣΕΩΝ & ΣΥΜΜΟΡΦΩΣΗΣ

**ΠΕΡΙΓΡΑΦΗ ΕΡΓΟΥ**

### 1.1 ΑΝΤΙΚΕΙΜΕΝΟΥ ΤΟΥ ΕΡΓΟΥ

Αντικείμενο του υπό διακήρυξη -με την παρούσα- έργου, είναι η **ανάθεση εργασιών βελτίωσης του ΧΩΡΟΥ ΑΘΛΗΣΗΣ ΣΤΟ ΚΥΤ ΦΥΛΑΚΙΟΥ ΟΡΕΣΤΙΑΔΑΣ ΕΒΡΟΥ ( με την Ανθεκτική υποδομή – Εξομάλυνση/προστασία πρανών** **, Τοποθέτηση ειδικού αθλητικού τάπητα**  **και Τοποθέτηση περιμετρικού διχτιού)** που υλοποιείται από την αστική εταιρεία μη κερδοσκοπικού χαρακτήρα με την επωνυμία «ΑΡΣΙΣ – Κοινωνική Οργάνωση Υποστήριξης Νέων» και χρηματοδοτείται από την Ευρωπαϊκή Επιτροπή.

### 1.2 ΤΕΧΝΙΚΕΣ ΠΡΟΔΙΑΓΡΑΦΕΣ- ΠΙΝΑΚΑΣ ΑΠΑΙΤΗΣΕΩΝ ΚΑΙ ΣΥΜΜΟΡΦΩΣΗΣ

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **Είδος εργασίας**  | **Μονάδα** | **Ποσότητα** | **Απαίτηση**  | **Απάντηση ΝΑΙ/ΌΧΙ**  | **Παραπομπή** |
|   | ***ΟΜΑΔΑ Α: ΧΩΜΑΤΟΥΡΓΙΚΑ*** |   |   |   |   |   |
| 1 | Προμήθεια φυτικής γης | *μ3* | 105 | ΝΑΙ |   |   |
| 2 | Μεταφορά και διάστρωση φυτικής γης | *μ3* | 105 | ΝΑΙ |   |   |
| 3 | Φύτευση με χαμηλή βλάστηση | *μ2* | 250 | ΝΑΙ |   |   |
| 4 | Προμήθεια άμμου | *μ3* | 35 | ΝΑΙ |   |   |
| 5 | Μεταφορά και διάστρωση άμμου όπου απαιτείται | *μ3* | 35 | ΝΑΙ |   |   |
| 6 | Εκσκαφή με μηχανικά μέσα για βάσεις τοιχείου | *μ3* | 20 | ΝΑΙ |   |   |
|   |   |   |   |  |   |   |
|   | ***ΟΜΑΔΑ Β: ΣΚΥΡΟΔΕΤΗΣΕΙΣ*** |   |   | ΝΑΙ |   |   |
| 7 | Κατασκευή τοιχείου οπλ. σκυροδέματος | *μ3* | 16 | ΝΑΙ |   |   |
| 8 | Προμήθεια και τοποθέτηση οπλισμού | *κιλ* | 1.000 | ΝΑΙ |   |   |
| 9 | Προμήθεια σκυροδέματος C12/16 | *μ3* | 16 | ΝΑΙ |   |   |
|   |   |   |   |  |   |   |
|   | ***ΟΜΑΔΑ Γ: ΑΘΛΗΤΙΚΟΣ ΕΞΟΠΛΙΣΜΟΣ*** |   |   | ΝΑΙ |   |   |
| 10 | Προμήθεια και τοποθέτηση πλαστικού χλοοτάπητα κομπλέ | *μ2* | 700 | ΝΑΙ |   |   |
| 11 | Προμήθεια και τοποθέτηση διχτιού για μπάλες | *μ2* | 500 | ΝΑΙ |   |   |
| 12 | Προμήθεια και τοποθέτηση προστασίας μεταλ. πασσάλων | *τεμ.* | 15 | ΝΑΙ |   |   |
| 13 | Προμήθεια δυο σετ πάγκων σε μεταλλική βάση (4+4 θέσεις) | *τεμ.* | 2 | ΝΑΙ |   |   |
|   |   |   |   |  |   |   |
|   | ***ΟΜΑΔΑ Δ: ΑΛΛΕΣ ΕΡΓΑΣΙΕΣ*** |   |   | ΝΑΙ |   |   |
| 14 | Μεταλλικοί στύλοι με σύρμα, σε βάση μπετόν in situ κομπλέ | *τεμ.* | 13 | ΝΑΙ |   |   |
| 15 | Δημιουργία μεταλλικής θύρας κομπλέ | *τεμ.* | 1 | ΝΑΙ |   |   |
| 16 | Τοποθέτηση προβολέα εξ. χώρου 50-100W | *τεμ.* | 1 | ΝΑΙ |   |   |
| 17 | Μεταεγκατάσταση πίνακα φωτισμού | *αποκ.* | 1 | ΝΑΙ |   |   |
| 18 | Επεξεργασία στύλων βόλεϊ και αντίστοιχες τάπες | *αποκ.* | 1 | ΝΑΙ |   |   |
| 19 | Προμήθεια και τοποθέτηση φρεατίου | *τεμ.* | 1 | ΝΑΙ |   |   |
| 20 | Ορθοστάτες στην βόρειο ανατολική πλευρά | *τεμ.* | 8 | ΝΑΙ |   |   |

**ΤΜΗΜΑ Γ’: ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

**ΠΡΟΣΦΟΡΑ για εργασίες βελτίωσης του ΧΩΡΟΥ ΑΘΛΗΣΗΣ ΣΤΟ ΚΥΤ ΦΥΛΑΚΙΟΥ ΟΡΕΣΤΙΑΔΑΣ ΕΒΡΟΥ**

Προς: ΑΡΣΙΣ - Κοινωνική Οργάνωση Υποστήριξης Νέων

Θέμα: Προσφορά για την

Ημερομηνία: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| **A/A** | **Περιγραφή**  | **Μονάδα** | **Ποσότητα** | **Τιμή μονάδας**  | **Κόστος άνευ ΦΠΑ** | **Κόστος με ΦΠΑ** |
|   | ***ΟΜΑΔΑ: Α ΧΩΜΑΤΟΥΡΓΙΚΑ*** |  |  |  |  |  |
| 1 | Προμήθεια φυτικής γης | ***μ3*** | **105** |  |  |  |
| 2 | Μεταφορά και διάστρωση φυτικής γης | ***μ3*** | **105** |  |  |  |
| 3 | Φύτευση με χαμηλή βλάστηση | ***μ2*** | **250** |  |  |  |
| 4 | Προμήθεια άμμου | ***μ3*** | **35** |  |  |  |
| 5 | Μεταφορά και διάστρωση άμμου όπου απαιτείται | ***μ3*** | **35** |  |  |  |
| 6 | Εκσκαφή με μηχανικά μέσα για βάσεις τοιχείου | ***μ3*** | **20** |  |  |  |

|  |  |  |  |  |  |  |
| --- | --- | --- | --- | --- | --- | --- |
|   | ***ΟΜΑΔΑ: Β ΣΚΥΡΟΔΕΤΗΣΕΙΣ*** |  |  |  |  |  |
| 1 | Κατασκευή τοιχείου οπλ. σκυροδέματος | ***μ3*** | **16** |  |  |  |
| 2 | Προμήθεια και τοποθέτηση οπλισμού | ***Κιλ*** | **1000** |  |  |  |
| 3 | Προμήθεια σκυροδέματος C12/16 | ***μ3*** | **16** |  |  |  |

|  |  |  |  |  |  |  |
| --- | --- | --- | --- | --- | --- | --- |
|   | ***ΟΜΑΔΑ: Γ ΑΘΛΗΤΙΚΟΣ ΕΞΟΠΛΙΣΜΟΣ*** |  |  |  |  |  |
| 1 | Προμήθεια και τοποθέτηση πλαστικού χλοοτάπητα κομπλέ | *μ2* | 700 |  |  |  |
| 2 | Προμήθεια και τοποθέτηση διχτιού για μπάλες | *μ2* | 500 |  |  |  |
| 3 | Προμήθεια και τοποθέτηση προστασίας μεταλ. πασσάλων | *τεμ.* | 15 |  |  |  |
| 4 | Προμήθεια δυο σετ πάγκων σε μεταλλική βάση (4+4 θέσεις) | *τεμ.* | 2 |  |  |  |

|  |  |  |  |  |  |  |
| --- | --- | --- | --- | --- | --- | --- |
|   | ***ΟΜΑΔΑ: Δ ΑΛΛΕΣ ΕΡΓΑΣΙΕΣ*** |  |  |  |  |  |
| 1 | Μεταλλικοί στύλοι με σύρμα, σε βάση μπετόν in situ κομπλέ | *τεμ.* | 13 |  |  |  |
| 2 | Δημιουργία μεταλλικής θύρας κομπλέ | *τεμ.* | 1 |  |  |  |
| 3 | Τοποθέτηση προβολέα εξ. χώρου 50-100W | *τεμ.* | 1 |  |  |  |
| 4 | Μεταεγκατάσταση πίνακα φωτισμού | *αποκ.* | 1 |  |  |  |
| 5 | Επεξεργασία στύλων βόλεϊ και αντίστοιχες τάπες | *αποκ.* | 1 |  |  |  |
| 6 | Προμήθεια και τοποθέτηση φρεατίου | *τεμ.* | 1 |  |  |  |
| 7 | Ορθοστάτες στην βόρειο ανατολική πλευρά | *τεμ.* | 8 |  |  |  |
| **ΣΥΝΟΛΙΚΗ ΚΑΘΑΡΗ ΤΙΜΗΧΩΡΙΣ ΦΠΑ (ολογράφως) :** |  |
| **ΣΥΝΟΛΙΚΗ ΤΙΜΗ ΑΝΑ ΗΜΕΡΑ ΜΕ ΦΠΑ (ολογράφως)** |  |
| **ΣΥΝΟΛΟ ΤΙΜΗ ΜΕ ΦΠΑ (ολογράφως)** |  |

**Πρόσθετες πληροφορίες**

1. Η ισχύς της προσφοράς αυτής είναι από την ημερομηνία της υποβολής της μέχρι τις 31/12/2021 υπό την επιφύλαξη του άρθρου 8 παράγραφος 2 της παρούσας.
2. Το ως άνω ποσό καθώς και οι τιμές που αναγράφονται στην προσφορά του Αναδόχου δεν υπόκεινται σε καμία αναπροσαρμογή ή αναθεώρηση για οποιονδήποτε λόγο και αιτία, ισχύουν δε και δεσμεύουν την Ανάδοχο μέχρι την εκπλήρωση της παροχής του.

**Βεβαιώνεται ότι αποδέχομαι τις τεχνικές προδιαγραφές για τις εργασίες βελτίωσης του ΧΩΡΟΥ ΑΘΛΗΣΗΣ ΣΤΟ ΚΥΤ ΦΥΛΑΚΙΟΥ ΟΡΕΣΤΙΑΔΑΣ ΕΒΡΟΥ**

**στην συνολική τιμή των**

|  |  |
| --- | --- |
| ΣΥΝΟΛΙΚΗ ΤΙΜΗ ΑΝΑ ΧΩΡΙΣ ΦΠΑ (ολογράφως) |  |
| ΣΥΝΟΛΙΚΗ ΤΙΜΗ ΑΝΑ ΜΕ ΦΠΑ (ολογράφως) |  |

Όλα τα ζητούμενα στοιχεία του πίνακα είναι ουσιώδη και σημαντικά. Οποιαδήποτε αποφυγή συμπλήρωσης στοιχείων ή συμπλήρωση με ασαφή και γενικό τρόπο θα ισοδυναμεί με μη απάντηση.

Όλες οι τιμές θα είναι εκφρασμένες σε ΕΥΡΩ και θα αναγράφονται αριθμητικά, με συμπληρωμένο μέχρι και το δεύτερο δεκαδικό ψηφίο, ακόμα και όταν είναι μηδενικό. Προσφορές στις οποίες δεν προκύπτουν με σαφήνεια οι προσφερόμενες τιμές ή συνολική τιμή απορρίπτονται.

|  |  |
| --- | --- |
| Εταιρία / Επιχείρηση |   |
| Όνομα Προσφέροντος |   |
| Ιδιότητα |   |
| Υπογραφή |   |
| Σφραγίδα |   |